# Službeni list C 185/2020

| | ISSN 1977-1088 |
| --- | --- |
| Službeni list
  Europske unije | C 185 |
| | |
| Hrvatsko izdanje | Informacije i objave | Godište 63.4. lipnja 2020. |

ISSN 1977-1088

Službeni list

Europske unije

C 185

Hrvatsko izdanje

Informacije i objave

Godište 63.4. lipnja 2020.

---

| Sadržaj | Stranica |
| --- | --- |
| | II.   Informacije |
| | INFORMACIJE INSTITUCIJA, TIJELA, UREDA I AGENCIJA EUROPSKE UNIJE |
| | Europska komisija |
| 2020/C 185/01 | Neprotivljenje prijavljenoj koncentraciji (Predmet M.9845 – Davidson Kempner Capital Management/GoldenTree Asset Management/Quorum Health Corporation) (
  1
  ) | 1 |

Sadržaj

Stranica

II.   Informacije

INFORMACIJE INSTITUCIJA, TIJELA, UREDA I AGENCIJA EUROPSKE UNIJE

Europska komisija

2020/C 185/01

Neprotivljenje prijavljenoj koncentraciji (Predmet M.9845 – Davidson Kempner Capital Management/GoldenTree Asset Management/Quorum Health Corporation) (
  1
  )

1

1

---

| | IV.   Obavijesti |
| --- | --- |
| | OBAVIJESTI INSTITUCIJA, TIJELA, UREDA I AGENCIJA EUROPSKE UNIJE |
| | Europska komisija |
| 2020/C 185/02 | Tečajna lista eura — 3. lipnja 2020. | 2 |
| | OBAVIJESTI U VEZI S EUROPSKIM GOSPODARSKIM PROSTOROM |
| | Nadzorno tijelo EFTA-e |
| 2020/C 185/03 | Informativna obavijest Nadzornog tijela EFTA-e na temelju članka 16. stavka 4. Uredbe 1008/2008 Europskog parlamenta i Vijeća o zajedničkim pravilima za obavljanje zračnog prijevoza u Zajednici Utvrđivanje obveza javnih usluga u redovitom zračnom prijevozu (
  1
  ) | 3 |
| 2020/C 185/04 | Informativna obavijest Nadzornog tijela EFTA-e na temelju članka 17. stavka 5. Uredbe 1008/2008 Europskog parlamenta i Vijeća o zajedničkim pravilima za obavljanje zračnog prijevoza u Zajednici Poziv na podnošenje ponuda za obavljanje redovitog zračnog prijevoza u skladu s obvezama pružanja javnih usluga (
  1
  ) | 4 |

IV.   Obavijesti

OBAVIJESTI INSTITUCIJA, TIJELA, UREDA I AGENCIJA EUROPSKE UNIJE

Europska komisija

2020/C 185/02

Tečajna lista eura — 3. lipnja 2020.

2

OBAVIJESTI U VEZI S EUROPSKIM GOSPODARSKIM PROSTOROM

Nadzorno tijelo EFTA-e

2020/C 185/03

Informativna obavijest Nadzornog tijela EFTA-e na temelju članka 16. stavka 4. Uredbe 1008/2008 Europskog parlamenta i Vijeća o zajedničkim pravilima za obavljanje zračnog prijevoza u Zajednici Utvrđivanje obveza javnih usluga u redovitom zračnom prijevozu (
  1
  )

1

3

2020/C 185/04

Informativna obavijest Nadzornog tijela EFTA-e na temelju članka 17. stavka 5. Uredbe 1008/2008 Europskog parlamenta i Vijeća o zajedničkim pravilima za obavljanje zračnog prijevoza u Zajednici Poziv na podnošenje ponuda za obavljanje redovitog zračnog prijevoza u skladu s obvezama pružanja javnih usluga (
  1
  )

1

4

---

| | V.   Objave |
| --- | --- |
| | POSTUPCI U VEZI S PROVEDBOM ZAJEDNIČKE TRGOVINSKE POLITIKE |
| | Europska komisija |
| 2020/C 185/05 | Obavijest o pokretanju revizije zbog predstojećeg isteka antidampinških mjera koje se primjenjuju na uvoz određenih žica i žica u strukovima od nelegiranog čelika za prednaprezanje i naknadno naprezanje (žice i žice u strukovima PSC) podrijetlom iz Narodne Republike Kine | 5 |
| | DRUGI |
| | Europska komisija |
| 2020/C 185/06 | Objava zahtjeva za upis naziva u skladu s člankom 50. stavkom 2. točkom (a) Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode | 16 |
| 2020/C 185/07 | Objava jedinstvenog dokumenta izmijenjenog na temelju zahtjeva za odobrenje manje izmjene u skladu s člankom 53. stavkom 2. drugim podstavkom Uredbe (EU) br. 1151/2012 | 20 |
| 2020/C 185/08 | Objava jedinstvenog dokumenta izmijenjenog na temelju zahtjeva za odobrenje manje izmjene u skladu s člankom 53. stavkom 2. drugim podstavkom Uredbe (EU) br. 1151/2012 | 24 |

V.   Objave

POSTUPCI U VEZI S PROVEDBOM ZAJEDNIČKE TRGOVINSKE POLITIKE

Europska komisija

2020/C 185/05

Obavijest o pokretanju revizije zbog predstojećeg isteka antidampinških mjera koje se primjenjuju na uvoz određenih žica i žica u strukovima od nelegiranog čelika za prednaprezanje i naknadno naprezanje (žice i žice u strukovima PSC) podrijetlom iz Narodne Republike Kine

5

DRUGI

Europska komisija

2020/C 185/06

Objava zahtjeva za upis naziva u skladu s člankom 50. stavkom 2. točkom (a) Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode

16

2020/C 185/07

Objava jedinstvenog dokumenta izmijenjenog na temelju zahtjeva za odobrenje manje izmjene u skladu s člankom 53. stavkom 2. drugim podstavkom Uredbe (EU) br. 1151/2012

20

2020/C 185/08

Objava jedinstvenog dokumenta izmijenjenog na temelju zahtjeva za odobrenje manje izmjene u skladu s člankom 53. stavkom 2. drugim podstavkom Uredbe (EU) br. 1151/2012

24

---

| | |
| --- | --- |
| | (1)   Tekst značajan za EGP. |

---

(1)   Tekst značajan za EGP.

1

| HR | |
| --- | --- |

HR

---

II. Informacije

INFORMACIJE INSTITUCIJA, TIJELA, UREDA I AGENCIJA EUROPSKE UNIJE

Europska komisija

| 4.6.2020 | HR | Službeni list Europske unije | C 185/1 |
| --- | --- | --- | --- |

4.6.2020

HR

Službeni list Europske unije

C 185/1

---

Neprotivljenje prijavljenoj koncentraciji

(Predmet M.9845 – Davidson Kempner Capital Management/GoldenTree Asset Management/Quorum Health Corporation)

(Tekst značajan za EGP)

(2020/C 185/01)

Dana 28. svibnja 2020. Komisija je donijela odluku da se ne protivi prethodno spomenutoj prijavljenoj koncentraciji te je ocijenila da je ona sukladna s unutarnjim tržištem. Odluka se temelji na članku 6. stavku 1. točki (b) Uredbe Vijeća (EZ) br. 139/2004 (1). Puni tekst odluke dostupan je samo na engleskom jeziku, a objavit će se nakon što se iz njega uklone sve moguće poslovne tajne. Odluka će biti dostupna:

| — | na internetskoj stranici Komisije posvećenoj tržišnom natjecanju, u odjeljku za koncentracije (http://ec.europa.eu/competition/mergers/cases/). Odluke o spajanju mogu se pretraživati na različite načine, među ostalim po trgovačkom društvu, broju predmeta, datumu i sektoru, |
| --- | --- |

—

na internetskoj stranici Komisije posvećenoj tržišnom natjecanju, u odjeljku za koncentracije (http://ec.europa.eu/competition/mergers/cases/). Odluke o spajanju mogu se pretraživati na različite načine, među ostalim po trgovačkom društvu, broju predmeta, datumu i sektoru,

| — | u elektroničkom obliku na internetskoj stranici EUR-Lexa (http://eur-lex.europa.eu/homepage.html?locale=hr) pod brojem dokumenta 32020M9845. EUR-Lex omogućuje mrežni pristup europskom zakonodavstvu. |
| --- | --- |

—

u elektroničkom obliku na internetskoj stranici EUR-Lexa (http://eur-lex.europa.eu/homepage.html?locale=hr) pod brojem dokumenta 32020M9845. EUR-Lex omogućuje mrežni pristup europskom zakonodavstvu.

---

(1)  SL L 24, 29.1.2004., str. 1.

---

IV. Obavijesti

OBAVIJESTI INSTITUCIJA, TIJELA, UREDA I AGENCIJA EUROPSKE UNIJE

Europska komisija

| 4.6.2020 | HR | Službeni list Europske unije | C 185/2 |
| --- | --- | --- | --- |

4.6.2020

HR

Službeni list Europske unije

C 185/2

---

Tečajna lista eura (1)

3. lipnja 2020.

(2020/C 185/02)

1 euro =

| | Valuta | Tečaj |
| --- | --- | --- |
| USD | američki dolar | 1,1194 |
| JPY | japanski jen | 121,54 |
| DKK | danska kruna | 7,4547 |
| GBP | funta sterlinga | 0,89065 |
| SEK | švedska kruna | 10,4588 |
| CHF | švicarski franak | 1,0793 |
| ISK | islandska kruna | 151,00 |
| NOK | norveška kruna | 10,6777 |
| BGN | bugarski lev | 1,9558 |
| CZK | češka kruna | 26,660 |
| HUF | mađarska forinta | 345,89 |
| PLN | poljski zlot | 4,4135 |
| RON | rumunjski novi leu | 4,8393 |
| TRY | turska lira | 7,5703 |
| AUD | australski dolar | 1,6280 |
| CAD | kanadski dolar | 1,5173 |
| HKD | hongkonški dolar | 8,6757 |
| NZD | novozelandski dolar | 1,7532 |
| SGD | singapurski dolar | 1,5656 |
| KRW | južnokorejski von | 1 364,09 |
| ZAR | južnoafrički rand | 19,0844 |
| CNY | kineski renminbi-juan | 7,9599 |
| HRK | hrvatska kuna | 7,5720 |
| IDR | indonezijska rupija | 15 885,35 |
| MYR | malezijski ringit | 4,7703 |
| PHP | filipinski pezo | 55,923 |
| RUB | ruski rubalj | 77,0055 |
| THB | tajlandski baht | 35,339 |
| BRL | brazilski real | 5,7993 |
| MXN | meksički pezo | 24,2772 |
| INR | indijska rupija | 84,5055 |

Valuta

Tečaj

USD

američki dolar

1,1194

JPY

japanski jen

121,54

DKK

danska kruna

7,4547

GBP

funta sterlinga

0,89065

SEK

švedska kruna

10,4588

CHF

švicarski franak

1,0793

ISK

islandska kruna

151,00

NOK

norveška kruna

10,6777

BGN

bugarski lev

1,9558

CZK

češka kruna

26,660

HUF

mađarska forinta

345,89

PLN

poljski zlot

4,4135

RON

rumunjski novi leu

4,8393

TRY

turska lira

7,5703

AUD

australski dolar

1,6280

CAD

kanadski dolar

1,5173

HKD

hongkonški dolar

8,6757

NZD

novozelandski dolar

1,7532

SGD

singapurski dolar

1,5656

KRW

južnokorejski von

1 364,09

ZAR

južnoafrički rand

19,0844

CNY

kineski renminbi-juan

7,9599

HRK

hrvatska kuna

7,5720

IDR

indonezijska rupija

15 885,35

MYR

malezijski ringit

4,7703

PHP

filipinski pezo

55,923

RUB

ruski rubalj

77,0055

THB

tajlandski baht

35,339

BRL

brazilski real

5,7993

MXN

meksički pezo

24,2772

INR

indijska rupija

84,5055

---

(1)  Izvor: referentna tečajna lista koju objavljuje ESB.

---

OBAVIJESTI U VEZI S EUROPSKIM GOSPODARSKIM PROSTOROM

Nadzorno tijelo EFTA-e

| 4.6.2020 | HR | Službeni list Europske unije | C 185/3 |
| --- | --- | --- | --- |

4.6.2020

HR

Službeni list Europske unije

C 185/3

---

Informativna obavijest Nadzornog tijela EFTA-e na temelju članka 16. stavka 4. Uredbe 1008/2008 Europskog parlamenta i Vijeća o zajedničkim pravilima za obavljanje zračnog prijevoza u Zajednici

Utvrđivanje obveza javnih usluga u redovitom zračnom prijevozu

(Tekst značajan za EGP)

(2020/C 185/03)

| Država članica | Norveška |
| --- | --- |
| Predmetni zračni putovi | Harstad/Narvik – Bodø v.v. |
| Datum stupanja na snagu obveza javnih usluga | 1. siječnja 2021. |
| Adresa na koju se mogu uputiti zahtjevi za tekst i za sve relevantne informacije i/ili dokumentaciju koji se odnose na izmijenjene obveze javnih usluga | Ministarstvo prometa
  PO Box 8010 Dep
  0030 OSLO
  NORVEŠKA
  Tel. +47 22248353
  postmottak@sd.dep.no
  https://www.regjeringen.no/en/find-document/id2000006/?documenttype=dokumenter/anbud |

Država članica

Norveška

Predmetni zračni putovi

Harstad/Narvik – Bodø v.v.

Datum stupanja na snagu obveza javnih usluga

1. siječnja 2021.

Adresa na koju se mogu uputiti zahtjevi za tekst i za sve relevantne informacije i/ili dokumentaciju koji se odnose na izmijenjene obveze javnih usluga

Ministarstvo prometa

PO Box 8010 Dep

0030 OSLO

NORVEŠKA

Tel. +47 22248353

postmottak@sd.dep.no

https://www.regjeringen.no/en/find-document/id2000006/?documenttype=dokumenter/anbud

---

| 4.6.2020 | HR | Službeni list Europske unije | C 185/4 |
| --- | --- | --- | --- |

4.6.2020

HR

Službeni list Europske unije

C 185/4

---

Informativna obavijest Nadzornog tijela EFTA-e na temelju članka 17. stavka 5. Uredbe 1008/2008 Europskog parlamenta i Vijeća o zajedničkim pravilima za obavljanje zračnog prijevoza u Zajednici

Poziv na podnošenje ponuda za obavljanje redovitog zračnog prijevoza u skladu s obvezama pružanja javnih usluga

(Tekst značajan za EGP)

(2020/C 185/04)

| Država članica | Norveška |
| --- | --- |
| Predmetni zračni putovi | Harstad/Narvik – Bodø v.v. |
| Razdoblje valjanosti ugovora | 1. siječnja 2021. – 31. ožujka 2022. |
| Rok za podnošenje ponuda | 10. kolovoza 2020. (okvirni datum) |
| Adresa na kojoj su dostupni tekst poziva na podnošenje ponuda i sve važne informacije i/ili dokumentacija koji se odnose na javni natječaj i izmijenjene obveze pružanja javnih usluga | Ministarstvo prometa
  PO Box 8010 Dep
  0030 Oslo
  NORVEŠKA
  Tel. +47 22248353
  postmottak@sd.dep.no
  https://www.regjeringen.no/en/find-document/id2000006/?documenttype=dokumenter/anbud |

Država članica

Norveška

Predmetni zračni putovi

Harstad/Narvik – Bodø v.v.

Razdoblje valjanosti ugovora

1. siječnja 2021. – 31. ožujka 2022.

Rok za podnošenje ponuda

10. kolovoza 2020. (okvirni datum)

Adresa na kojoj su dostupni tekst poziva na podnošenje ponuda i sve važne informacije i/ili dokumentacija koji se odnose na javni natječaj i izmijenjene obveze pružanja javnih usluga

Ministarstvo prometa

PO Box 8010 Dep

0030 Oslo

NORVEŠKA

Tel. +47 22248353

postmottak@sd.dep.no

https://www.regjeringen.no/en/find-document/id2000006/?documenttype=dokumenter/anbud

---

V. Objave

POSTUPCI U VEZI S PROVEDBOM ZAJEDNIČKE TRGOVINSKE POLITIKE

Europska komisija

| 4.6.2020 | HR | Službeni list Europske unije | C 185/5 |
| --- | --- | --- | --- |

4.6.2020

HR

Službeni list Europske unije

C 185/5

---

Obavijest o pokretanju revizije zbog predstojećeg isteka antidampinških mjera koje se primjenjuju na uvoz određenih žica i žica u strukovima od nelegiranog čelika za prednaprezanje i naknadno naprezanje (žice i žice u strukovima PSC) podrijetlom iz Narodne Republike Kine

(2020/C 185/05)

Nakon objave Obavijesti o skorom isteku (1) antidampinških mjera na snazi za uvoz određenih žica i žica u strukovima od nelegiranog čelika za prednaprezanje i naknadno naprezanje („žice i žice u strukovima PSC”) podrijetlom iz Narodne Republike Kine („NRK”, „predmetna zemlja”), Europska komisija („Komisija”) primila je zahtjeve za reviziju u skladu s člankom 11. stavkom 2. Uredbe (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (2) („osnovna uredba”).

1.   Zahtjev za reviziju

Zahtjev je 2. ožujka 2020. podnio European Stress Information Service („ESIS”) („podnositelj zahtjeva”), koji predstavlja više od 25 % ukupne proizvodnje žica i žica u strukovima PSC u Uniji.

Otvorena verzija zahtjeva i analiza razine potpore proizvođača iz Unije tom zahtjevu dostupne su u dokumentaciji koja se daje na uvid zainteresiranim stranama. U odjeljku 5.5. ove Obavijesti navedene su informacije o pristupu dokumentaciji za zainteresirane strane.

2.   Proizvod iz postupka revizije

Proizvod koji je predmet ove revizije jest neprekrivena ili neprevučena žica od nelegiranog čelika, žica od nelegiranog čelika pocinčana ili prevučena cinkom i žica u strukovima od nelegiranog čelika, neovisno o tome je li prekrivena ili prevučena ili ne, s najviše 18 žica, s masenim udjelom ugljika 0,6 % ili više, najveće dimenzije poprečnog presjeka veće od 3 mm, trenutačno obuhvaćena KN oznakama ex 7217 10 90, ex 7217 20 90, ex 7312 10 61, ex 7312 10 65 i ex 7312 10 69 (oznake TARIC 7217109010, 7217209010, 7312106191, 7312106591 i 7312106991). Galvanizirane (ali neprevučene nikakvim drugim materijalom) žice u strukovima koje se sastoje od sedam žica kojima je promjer središnje žice 3 % ili manje veći od promjera bilo koje od šest preostalih žica, nisu obuhvaćene mjerama na snazi i nisu predmet ove revizije (3).

3.   Postojeće mjere

Mjere koje su trenutačno na snazi konačne su antidampinške pristojbe uvedene Provedbenom uredbom Komisije (EU) 2015/865 (4) kako je zadnje izmijenjena Provedbenom uredbom Komisije (EU) 2019/1382 (5).

4.   Razlozi za reviziju

Zahtjev se temelji na činjenici da bi istekom mjera vjerojatno došlo do nastavka ili ponavljanja dampinga i nastavka ili ponavljanja štete za industriju Unije.

4.1.   
  Tvrdnja o vjerojatnosti nastavka ili ponavljanja dampinga

Podnositelji zahtjeva tvrdili su da nije primjereno upotrijebiti domaće cijene i troškove u NRK-u zbog postojanja znatnih poremećaja u smislu članka 2. stavka 6.a točke (b) osnovne uredbe.

Kako bi potkrijepio tvrdnje o znatnim poremećajima, podnositelj zahtjeva oslonio se na informacije sadržane u izvješću o predmetnoj zemlji od 20. prosinca 2017. koji su sastavile službe Komisije i u kojem su opisane posebne tržišne okolnosti u NRK-u (6). Konkretno, podnositelj zahtjeva istaknuo je poremećaje koji utječu na sektor čelika jer je čelik glavna sirovina za proizvodnju žičanih šipki, te na poglavlja o općim poremećajima u području energije, zemljišta i rada. Osim toga, podnositelj zahtjeva oslanjao se na javno dostupne informacije iz kojih je vidljivo da su cijene žičanih šipki u NRK-u znatno narušene državnom intervencijom: na 13. petogodišnji plan, točnije „Plan za prilagodbu i modernizaciju industrije čelika za razdoblje od 2016. do 2020.” za sektor čelika, čiji je cilj poticanje i razvoj industrije čelika kao povlaštenog sektora kineskog gospodarstva i na Odluku br. 40 Državnog vijeća o proglašenju i provedbi „Privremenih odredaba o poticanju prilagodbe industrijske strukture” u kojoj se industrija čelika utvrđuje kao strateška, prioritetna i poticana industrija.

Shodno tome, u skladu s člankom 2. stavkom 6.a točkom (a) osnovne uredbe, tvrdnja o nastavku i ponavljanju dampinga temelji se na usporedbi izračunane uobičajene vrijednosti na temelju troškova proizvodnje i prodaje koji odražavaju nenarušene cijene odnosno referentne vrijednosti u odgovarajućoj reprezentativnoj zemlji, s izvoznom cijenom (na razini franko tvornica) proizvoda iz postupka revizije iz NRK-a pri prodaji za izvoz u niz trećih zemalja s obzirom na to da trenutačno ne postoji znatan obujam uvoza iz NRK-a u Uniju Na temelju toga izračunane dampinške marže znatne su za NRK.

U svjetlu dostupnih informacija Komisija smatra da postoji dovoljno dokaza na temelju članka 5. stavka 9. osnovne uredbe koji upućuju na to da zbog postojanja znatnih poremećaja koji utječu na cijene i troškove nije primjereno upotrijebiti domaće cijene i troškove u NRK-u, čime je opravdano pokretanje ispitnog postupka na osnovi članka 2. stavka 6.a osnovne uredbe.

Izvješće o predmetnoj zemlji dostupno je u dokumentaciji koja se daje na uvid zainteresiranim stranama te na internetskim stranicama Glavne uprave za trgovinu (7).

4.2.   
  Tvrdnja o vjerojatnosti nastavka ili ponavljanja štete

Podnositelj zahtjeva dostavio je dokaze da će, ako se dopusti istek mjera, aktualna razina uvoza proizvoda iz postupka revizije iz predmetne zemlje u Uniju vjerojatno porasti zbog postojanja neiskorištenih kapaciteta u NRK-u i privlačnosti tržišta Unije. Osim toga, kineske izvozne cijene bile bi bez mjera na dovoljno niskoj razini da nanesu daljnju štetu industriji Unije. Podnositelj zahtjeva tvrdi da bi, ako se dopusti istek mjera, svaki znatni porast uvoza po dampinškim cijenama iz NRK-a vjerojatno pogoršao gospodarsko stanje industrije Unije. Gospodarsko stanje industrije Unije poboljšalo se, ali je i dalje teško.

Naposljetku, podnositelj zahtjeva tvrdi da je poboljšanje stanja u pogledu štete većinom posljedica postojanja mjera te da bi, ako se dopusti istek mjera, svaki znatan porast uvoza po dampinškim cijenama iz NRK-a vjerojatno doveo do daljnje štete za industriju Unije. Kombinirani učinak niskih cijena i velikih količina imao bi znatan negativan učinak na opće gospodarsko stanje industrije Unije, osobito na obujam prodaje, cijene i profitabilnost.

5.   Postupak

Nakon savjetovanja s odborom uspostavljenim na temelju članka 15. stavka 1. osnovne uredbe utvrđeno je da postoje dostatni dokazi o vjerojatnosti dampinga i štete koji opravdavaju pokretanje revizije zbog predstojećeg isteka mjera te Komisija pokreće reviziju u skladu s člankom 11. stavkom 2. osnovne uredbe.

Revizijom zbog predstojećeg isteka mjera utvrdit će se postoji li vjerojatnost da bi istek mjera doveo do nastavka ili ponavljanja dampinga proizvoda iz postupka revizije podrijetlom iz predmetne zemlje te nastavka ili ponavljanja štete za industriju Unije.

Uredbom (EU) 2018/825 Europskog parlamenta i Vijeća (8), koja je stupila na snagu 8. lipnja 2018. (paket modernizacije instrumenata trgovinske zaštite), znatno su izmijenjeni vremenski raspored i rokovi koji su se prethodno primjenjivali na antidampinške postupke. Skraćeni su rokovi u kojima se zainteresirane strane moraju javiti, osobito u ranoj fazi ispitnih postupaka.

Komisija također skreće pozornost strana da je nakon izbijanja bolesti COVID-19 objavljena Obavijest (9) o posljedicama izbijanja bolesti COVID-19 na antidampinške i antisubvencijske ispitne postupke koja bi se mogla primjenjivati na taj postupak.

5.1.   
  Razdoblje ispitnog postupka revizije i razmatrano razdoblje

Ispitnim postupkom u vezi s nastavkom ili ponavljanjem dampinga obuhvatit će se razdoblje od 1. siječnja 2019. do 31. prosinca 2019. („razdoblje ispitnog postupka revizije”). Ispitivanjem kretanja relevantnih za procjenu vjerojatnosti nastavka ili ponavljanja štete bit će obuhvaćeno razdoblje od 1. siječnja 2016. do kraja razdoblja ispitnog postupka („razmatrano razdoblje”).

5.2.   
  Primjedbe na zahtjev i na pokretanje ispitnog postupka

Sve zainteresirane strane pozivaju se da iznesu svoja stajališta o inputima i oznakama Harmoniziranog sustava (HS) iz zahtjevâ (10) u roku od 15 dana od datuma objave ove Obavijesti u Službenom listu Europske unije (11).

Sve zainteresirane strane koje žele iznijeti primjedbe o zahtjevima (uključujući pitanja koja se odnose na štetu i uzročnost) ili o bilo kojem aspektu povezanom s pokretanjem ispitnog postupka (uključujući razinu potpore zahtjevima) moraju to učiniti u roku od 37 dana od datuma objave ove Obavijesti.

Zahtjev za saslušanje u vezi s pokretanjem ispitnog postupka mora se podnijeti u roku od 15 dana od datuma objave ove Obavijesti.

5.3.   
  Postupak za određivanje vjerojatnosti nastavka ili ponavljanja dampinga

U reviziji zbog predstojećeg isteka mjera Komisija ispituje izvoz u Uniju u razdoblju ispitnog postupka revizije te, bez obzira na izvoz u Uniju, razmatra je li stanje u pogledu društava koja proizvode i prodaju proizvod iz postupka revizije u predmetnoj zemlji takvo da bi istekom mjera vjerojatno došlo do nastavka ili ponavljanja izvoza po dampinškim cijenama u Uniju.

Stoga se svi proizvođači (12) proizvoda iz postupka revizije iz predmetne zemlje, bez obzira na to jesu li tijekom razdoblja ispitnog postupka revizije izvozili proizvod iz postupka revizije u Uniju, pozivaju na sudjelovanje u ispitnom postupku Komisije.

5.3.1.   Ispitivanje proizvođačâ u predmetnoj zemlji

S obzirom na velik broj proizvođača izvoznika u predmetnoj zemlji koji bi mogli biti obuhvaćeni ovom revizijom zbog predstojećeg isteka mjera te radi završetka ispitnog postupka u propisanom roku, Komisija može broj proizvođača izvoznika koji će biti predmet ispitnog postupka ograničiti na razumnu mjeru odabirom uzorka. Odabir uzorka provodi se u skladu s člankom 17. osnovne uredbe.

Kako bi Komisija mogla odlučiti je li odabir uzorka potreban te, ako jest, odabrati uzorak, svi proizvođači ili zastupnici koji djeluju u njihovo ime, uključujući one koji nisu surađivali u ispitnom postupku koji je doveo do mjera koje su predmet ove revizije, pozivaju se da Komisiji dostave informacije o svojim društvima u roku od sedam dana od datuma objave ove Obavijesti. Te se informacije moraju dostaviti putem internetske stranice TRON.tdi na sljedećoj adresi: https://tron.trade.ec.europa.eu/tron/tdi/form/20e1e7f7-fe7f-df42-c8e6-4195e2a29392 Informacije o pristupu internetskoj stranici TRON.tdi nalaze se u odjeljcima 5.6. i 5.9. u nastavku.

Kako bi prikupila informacije koje smatra potrebnima za odabir uzorka proizvođača u predmetnoj zemlji, Komisija će kontaktirati i s tijelima predmetne zemlje te može kontaktirati sa svim poznatim udruženjima proizvođača u predmetnoj zemlji.

Ako je odabir uzorka potreban, proizvođači će se odabrati na temelju najvećeg reprezentativnog obujma proizvodnje, prodaje ili izvoza koji se razumno može ispitati u raspoloživom vremenu. Komisija će o društvima odabranima u uzorak obavijestiti sve poznate proizvođače u predmetnoj zemlji, tijela predmetne zemlje i udruženja proizvođača u predmetnoj zemlji, ako je potrebno putem tijela predmetne zemlje.

Nakon što Komisija zaprimi potrebne informacije za odabir uzorka proizvođača, obavijestit će predmetne strane o svojoj odluci o njihovu uključenju u uzorak. Proizvođači u uzorku morat će dostaviti ispunjeni upitnik u roku od 30 dana od datuma priopćenja odluke o njihovu uključenju u uzorak, osim ako je određeno drukčije.

Komisija će u dokumentaciju koja se daje na uvid zainteresiranim stranama dodati bilješku koja odražava odabir uzorka. Sve primjedbe na odabir uzorka moraju biti zaprimljene u roku od tri dana od datuma priopćenja odluke o odabiru uzorka.

Primjerak upitnika za proizvođače u predmetnoj zemlji dostupan je u dokumentaciji koja se daje na uvid zainteresiranim stranama i na internetskim stranicama Glavne uprave za trgovinu: https://trade.ec.europa.eu/tdi/case_details.cfm?id=2457

Ne dovodeći u pitanje moguću primjenu članka 18. osnovne uredbe, za društva koja su pristala na to da ih se uključi u uzorak, ali nisu u njega uključena, smatrat će se da surađuju („proizvođači koji surađuju, a nisu uključeni u uzorak”).

5.3.2.   Dodatni postupak u vezi s NRK-om

U skladu s odredbama ove Obavijesti, sve zainteresirane strane pozivaju se da iznesu svoja stajališta te dostave informacije i popratne dokaze u pogledu primjene članka 2. stavka 6.a osnovne uredbe. Osim ako je određeno drukčije, te informacije i popratni dokazi moraju se dostaviti Komisiji u roku od 37 dana od datuma objave ove Obavijesti.

U skladu s člankom 2. stavkom 6.a točkom (e) Komisija će ubrzo nakon pokretanja postupka, putem bilješke u dokumentaciji koja se daje na uvid zainteresiranim stranama, obavijestiti stranke u ispitnom postupku o relevantnim izvorima koje namjerava upotrijebiti za potrebe određivanja uobičajene vrijednosti u NRK-u u skladu s člankom 2. stavkom 6.a osnovne uredbe. Bit će obuhvaćeni svi izvori, uključujući odabir odgovarajuće reprezentativne treće zemlje prema potrebi. Strankama u ispitnom postupku daje se za podnošenje primjedbi 10 dana od datuma dodavanja navedene bilješke u spis.

Prema informacijama koje su dostupne Komisiji, moguća reprezentativna treća zemlja za NRK u ovom slučaju je Indija. U cilju konačnog odabira odgovarajuće reprezentativne treće zemlje Komisija će ispitati postoje li zemlje na sličnom stupnju gospodarskog razvoja kao NRK u kojima postoji proizvodnja i prodaja proizvoda iz postupka revizije i u kojima su dostupni relevantni podaci. Ako ima više takvih reprezentativnih zemalja, prednost će se, ako je to primjereno, dati zemljama s odgovarajućom razinom socijalne zaštite i zaštite okoliša.

Kad je riječ o relevantnim izvorima, Komisija poziva sve proizvođače u NRK-u da u roku od 15 dana od datuma objave ove Obavijesti dostave informacije o materijalima (sirovinama i prerađenim materijalima) i energiji koje upotrebljavaju u proizvodnji proizvoda iz postupka revizije. Te se informacije moraju dostaviti putem internetske stranice TRON.tdi na sljedećoj adresi: https://tron.trade.ec.europa.eu/tron/tdi/form/90b11d9d-766d-e146-fd19-5ff81970023d Informacije o pristupu internetskoj stranici TRON.tdi nalaze se u odjeljcima 5.6. i 5.9. u nastavku.

Nadalje, sve činjenične informacije povezane s vrednovanjem troškova i cijena u skladu s člankom 2. stavkom 6.a točkom (a) osnovne uredbe moraju se dostaviti u roku od 65 dana od datuma objave ove Obavijesti. Te činjenične informacije trebale bi potjecati isključivo iz javno dostupnih izvora.

Kako bi prikupila informacije koje smatra potrebnima za ispitni postupak u pogledu navodnih znatnih poremećaja u smislu članka 2. stavka 6.a točke (b) osnovne uredbe, Komisija će također staviti na raspolaganje upitnik vladi NRK-a.

5.3.3.   Ispitivanje nepovezanih uvoznika (13) (14)

Nepovezani uvoznici proizvoda iz postupka revizije iz predmetne zemlje u Uniju, uključujući one koji nisu surađivali u ispitnim postupcima koji su doveli do mjera na snazi, pozivaju se na sudjelovanje u ovom ispitnom postupku.

S obzirom na velik broj nepovezanih uvoznika koji bi mogli biti obuhvaćeni ovom revizijom zbog predstojećeg isteka mjera te radi završetka ispitnog postupka u propisanom roku, Komisija može broj nepovezanih uvoznika koji će biti predmet ispitnog postupka ograničiti na razumnu mjeru odabirom uzorka. Odabir uzorka provodi se u skladu s člankom 17. osnovne uredbe.

Kako bi Komisija mogla odlučiti je li odabir uzorka potreban te, ako jest, odabrati uzorak, svi nepovezani uvoznici ili zastupnici koji djeluju u njihovo ime, uključujući one koji nisu surađivali u ispitnom postupku koji je doveo do mjera koje su predmet ove revizije, pozivaju se da se jave Komisiji. To moraju učiniti u roku od sedam dana od datuma objave ove Obavijesti, i to tako da Komisiji dostave informacije o svojim društvima koje se traže u Prilogu ovoj Obavijesti.

Kako bi prikupila informacije koje smatra potrebnima za odabir uzorka nepovezanih uvoznika, Komisija može kontaktirati i sa svim poznatim udruženjima uvoznika.

Ako je odabir uzorka potreban, uvoznici se mogu odabrati na temelju najvećeg reprezentativnog obujma prodaje proizvoda iz postupka revizije iz predmetne zemlje u Uniju koji se razumno može ispitati u raspoloživom razdoblju. Komisija će o društvima odabranima u uzorak obavijestiti sve poznate nepovezane uvoznike i udruženja uvoznika.

Komisija će u dokumentaciju koja se daje na uvid zainteresiranim stranama dodati i bilješku koja odražava odabir uzorka. Sve primjedbe na odabir uzorka moraju biti zaprimljene u roku od tri dana od datuma priopćenja odluke o odabiru uzorka.

Kako bi prikupila informacije koje smatra potrebnima za svoj ispitni postupak, Komisija će poslati upitnike nepovezanim uvoznicima u uzorku. Te stranke moraju dostaviti ispunjeni upitnik u roku od 30 dana od datuma obavijesti o odabiru uzorka, osim ako je određeno drukčije.

Primjerak upitnika za nepovezane uvoznike dostupan je u dokumentaciji koja se daje na uvid zainteresiranim stranama i na internetskim stranicama Glavne uprave za trgovinu. https://trade.ec.europa.eu/tdi/case_details.cfm?id=2457.

5.4.   
  Postupak za određivanje vjerojatnosti nastavka ili ponavljanja štete

Kako bi se utvrdilo postojanje vjerojatnosti nastavka ili ponavljanja štete industriji Unije, proizvođači iz Unije koji proizvode proizvod iz postupka revizije pozivaju se na sudjelovanje u ispitnom postupku Komisije.

5.4.1.   Ispitivanje proizvođača iz Unije

S obzirom na velik broj proizvođača iz Unije obuhvaćen ovom revizijom zbog predstojećeg isteka mjera te radi završetka ispitnog postupka u propisanom roku, Komisija je odlučila broj proizvođača iz Unije koji će biti predmet ispitnog postupka ograničiti na razumnu mjeru odabirom uzorka. Odabir uzorka provodi se u skladu s člankom 17. osnovne uredbe.

Komisija je odabrala privremeni uzorak proizvođača iz Unije. Pojedinosti su dostupne u dokumentaciji koja se daje na uvid zainteresiranim stranama. Zainteresirane strane pozivaju se da dostave primjedbe o privremenom uzorku. Osim toga, ostali proizvođači iz Unije ili zastupnici koji djeluju u njihovo ime koji smatraju da postoje razlozi za njihovo uključenje u uzorak moraju kontaktirati s Komisijom u roku od 7 dana od datuma objave ove Obavijesti. Sve primjedbe u vezi s privremenim uzorkom moraju se dostaviti u roku od sedam dana od datuma objave ove Obavijesti, osim ako je određeno drukčije.

Komisija će o društvima odabranima u konačni uzorak obavijestiti sve poznate proizvođače i/ili udruženja proizvođača iz Unije.

Proizvođači iz Unije u uzorku morat će dostaviti ispunjeni upitnik u roku od 30 dana od datuma priopćenja odluke o njihovu uključenju u uzorak, osim ako je određeno drukčije.

Primjerak upitnika za proizvođače iz Unije dostupan je u dokumentaciji koja se daje na uvid zainteresiranim stranama i na internetskim stranicama Glavne uprave za trgovinu.

https://trade.ec.europa.eu/tdi/case_details.cfm?id=2457.

5.5.   
  Postupak utvrđivanja interesa Unije

Ako se potvrdi vjerojatnost nastavka ili ponavljanja dampinga i nastavka ili ponavljanja štete, u skladu s člankom 21. osnovne uredbe donijet će se odluka o tome bi li nastavak primjene antidampinških mjera bio protivan interesu Unije.

Proizvođači iz Unije, uvoznici i njihova predstavnička udruženja, korisnici i njihova predstavnička udruženja, sindikati i organizacije koje zastupaju potrošače iz Unije pozivaju se da Komisiji dostave informacije o interesu Unije. Kako bi sudjelovale u ispitnom postupku, organizacije koje zastupaju potrošače moraju dokazati da postoji objektivna veza između njihovih aktivnosti i proizvoda iz ispitnog postupka.

Informacije u vezi s procjenom interesa Unije moraju se dostaviti u roku od 37 dana od datuma objave ove Obavijesti, osim ako je određeno drukčije. Te informacije mogu se dostaviti u slobodnom obliku ili ispunjavanjem upitnika koji je pripremila Komisija.

Primjerak upitnika, uključujući upitnik za korisnike proizvoda iz postupka revizije, dostupan je u dokumentaciji koja se daje na uvid zainteresiranim stranama i na internetskim stranicama Glavne uprave za trgovinu: https://trade.ec.europa.eu/tdi/case_details.cfm?id=2457

U svakom slučaju, informacije dostavljene u skladu s člankom 21. uzimaju se u obzir samo ako su u trenutku dostavljanja potkrijepljene činjeničnim dokazima.

5.6.   
  Zainteresirane strane

Kako bi sudjelovale u ispitnom postupku, zainteresirane strane kao što su proizvođači u predmetnoj zemlji, proizvođači iz Unije, uvoznici i njihova predstavnička udruženja, korisnici i njihova predstavnička udruženja, sindikati te organizacije koje zastupaju potrošače prvo moraju dokazati da postoji objektivna veza između njihovih aktivnosti i proizvoda iz postupka revizije.

Proizvođači u predmetnoj zemlji, proizvođači iz Unije, uvoznici i predstavnička udruženja koji su na raspolaganje stavili informacije u skladu s postupcima opisanima u odjeljcima 5.2., 5.3. i 5.4. smatrat će se zainteresiranim stranama ako postoji objektivna veza između njihovih aktivnosti i proizvoda iz postupka revizije.

Druge osobe moći će sudjelovati u ispitnom postupku kao zainteresirane strane tek od trenutka kada se jave i uz uvjet da postoji objektivna veza između njihovih aktivnosti i proizvoda iz postupka revizije. Status zainteresirane strane ne dovodi u pitanje primjenu članka 18. osnovne uredbe.

Pristup dokumentaciji koja se daje na uvid zainteresiranim stranama moguć je putem internetske stranice TRON.tdi na sljedećoj adresi: https://tron.trade.ec.europa.eu/tron/TDI. Slijedite upute na stranici da biste joj mogli pristupiti.

5.7.   
  Ostali podnesci

Podložno odredbama ove Obavijesti, sve zainteresirane strane pozivaju se da iznesu svoja stajališta te dostave informacije i popratne dokaze. Osim ako je određeno drukčije, te informacije i popratni dokazi moraju se dostaviti Komisiji u roku od 37 dana od datuma objave ove Obavijesti.

5.8.   
  Mogućnost saslušanja pred ispitnim službama Komisije

Sve zainteresirane strane mogu zatražiti saslušanje pred ispitnim službama Komisije. Svi zahtjevi za saslušanje moraju se podnijeti u pisanom obliku i moraju sadržavati razloge za njihovo podnošenje, kao i sažetak pitanja o kojima zainteresirana strana želi raspravljati tijekom saslušanja. Saslušanje se ograničava na pitanja koja su zainteresirane strane unaprijed iznijele u pisanom obliku.

Saslušanja u načelu neće služiti izlaganju činjeničnih informacija koje još nisu unesene u dokumentaciju tog predmeta. Međutim, u interesu dobre uprave te kako bi službe Komisije napredovale u provedbi ispitnog postupka, zainteresiranim stranama može se omogućiti da dostave nove činjenične informacije nakon saslušanja.

5.9.   
  Upute za dostavu podnesaka i ispunjenih upitnika te korespondenciju

Informacije dostavljene Komisiji u svrhu ispitnih postupaka trgovinske zaštite ne smiju podlijegati autorskim pravima. Prije nego što Komisiji dostave informacije i/ili podatke koji podliježu autorskim pravima treće strane, zainteresirane strane moraju zatražiti posebno dopuštenje od nositelja autorskih prava kojim se Komisiji izričito dopušta a) upotreba informacija i podataka u svrhu ovog postupka trgovinske zaštite i b) pružanje informacija i/ili podataka zainteresiranim stranama u ovom ispitnom postupku u obliku kojim im se omogućuje ostvarivanje prava na obranu.

Svi podnesci (uključujući informacije koje se traže u ovoj Obavijesti), ispunjeni upitnici i korespondencija zainteresiranih strana za koje se zahtijeva povjerljivo postupanje, moraju imati oznaku „Sensitive” (osjetljivo) (15). Strane koje dostavljaju informacije tijekom ovog ispitnog postupka pozivaju se da obrazlože svoj zahtjev za povjerljivo postupanje.

Zainteresirane strane koje dostavljaju informacije s oznakom „Sensitive” dužne su u skladu s člankom 19. stavkom 2. osnovne uredbe dostaviti sažetke tih informacija u verziji koja nije povjerljiva s oznakom „For inspection by interested parties” (na uvid zainteresiranim stranama). Ti sažeci moraju biti dovoljno detaljni da se može razumjeti bit informacija koje su dostavljene kao povjerljive. Ako stranka koja dostavlja povjerljive informacije ne navede dobar razlog za traženje povjerljivog postupanja ili ne dostavi sažetak u verziji koja nije povjerljiva, u traženom obliku i tražene kvalitete, Komisija te informacije ne mora uzeti u obzir, osim ako se iz odgovarajućih izvora može na zadovoljavajući način dokazati da su te informacije točne.

Zainteresirane strane pozivaju se da sve podneske i zahtjeve dostave putem stranice TRON.tdi (https://tron.trade.ec.europa.eu/tron/TDI), uključujući skenirane punomoći i potvrde. Uporabom stranice TRON.tdi ili e-pošte zainteresirane strane izražavaju svoju suglasnost s pravilima koja se primjenjuju na elektroničke podneske, sadržanima u dokumentu „KORESPONDENCIJA S EUROPSKOM KOMISIJOM U PREDMETIMA TRGOVINSKE ZAŠTITE” objavljenom na internetskim stranicama Glavne uprave za trgovinu: http://trade.ec.europa.eu/doclib/docs/2011/june/tradoc_148003.pdf. Zainteresirane strane moraju navesti svoje ime, adresu, broj telefona i valjanu e-adresu te osigurati da je dostavljena e-adresa ispravna službena e-adresa koja se svakodnevno provjerava. Nakon što primi podatke za kontakt, Komisija će sa zainteresiranim stranama komunicirati isključivo putem stranice TRON.tdi ili e-poštom, osim ako one izričito zatraže da sve dokumente Komisije primaju nekim drugim sredstvom komunikacije ili ako vrsta dokumenta zahtijeva slanje preporučenom poštom. Dodatna pravila i informacije o korespondenciji s Komisijom, uključujući načela koja se primjenjuju na podneske poslane putem stranice TRON.tdi i e-poštom, zainteresirane strane mogu pronaći u prethodno navedenim uputama za komunikaciju sa zainteresiranim stranama.

Adresa Komisije za korespondenciju:

| European Commission |
| --- |
| Directorate-General for Trade |
| Directorate H |
| Office: CHAR 04/039 |
| 1049 Bruxelles/Brussel |
| BELGIQUE/BELGIË |

European Commission

Directorate-General for Trade

Directorate H

Office: CHAR 04/039

1049 Bruxelles/Brussel

BELGIQUE/BELGIË

TRON.tdi: https://tron.trade.ec.europa.eu/tron/tdi

E-pošta:

| — | Damping: TRADE-R721-PSC-DUMPING@ec.europa.eu |
| --- | --- |

—

Damping: TRADE-R721-PSC-DUMPING@ec.europa.eu

| — | Šteta: TRADE-R721-PSC-INJURY@ec.europa.eu |
| --- | --- |

—

Šteta: TRADE-R721-PSC-INJURY@ec.europa.eu

6.   Vremenski okvir ispitnog postupka

Ispitni postupak u pravilu završava u roku od 12 mjeseci i u svakom slučaju ne kasnije od 15 mjeseci od datuma objave ove Obavijesti, u skladu s člankom 11. stavkom 5. osnovne uredbe.

7.   Dostavljanje informacija

U pravilu, zainteresirane strane mogu dostaviti informacije samo u rokovima navedenima u odjeljku 5. ove Obavijesti.

Radi završetka ispitnog postupka u propisanom roku, Komisija neće prihvatiti podneske zainteresiranih strana nakon isteka roka za dostavu primjedbi na konačnu objavu ili, ako je primjenjivo, nakon isteka roka za dostavu primjedbi na dodatnu konačnu objavu.

8.   Mogućnost dostave primjedbi na podneske drugih strana

Kako bi se zajamčilo pravo na obranu, zainteresirane strane trebale bi imati mogućnost iznošenja primjedbi na informacije koje su dostavile druge zainteresirane strane. Zainteresirane strane pritom smiju iznositi primjedbe samo na pitanja iz podnesaka drugih zainteresiranih strana i ne smiju postavljati nova pitanja.

Primjedbe na informacije koje su dostavile druge zainteresirane strane kao odgovor na objavu konačnih nalaza treba podnijeti u roku od pet dana od isteka roka za iznošenje primjedbi o konačnim nalazima, osim ako je određeno drukčije. U slučaju dodatne konačne objave, primjedbe drugih zainteresiranih strana u smislu odgovora na tu dodatnu objavu treba podnijeti u roku od jednog dana od isteka roka za iznošenje primjedbi na tu dodatnu objavu, osim ako je određeno drukčije.

Navedeni rokovi ne dovode u pitanje pravo Komisije da zatraži dodatne informacije od zainteresiranih strana u propisno opravdanim slučajevima.

9.   Produljenje rokova navedenih u ovoj Obavijesti

Produljenje rokova predviđenih ovom Obavijesti može se odobriti na zahtjev zainteresiranih strana koje navedu valjan razlog.

Produljenje rokova predviđenih u ovoj Obavijesti može se zatražiti samo u iznimnim okolnostima te će se odobriti samo ako je propisno opravdano. U svakom slučaju, produljenje roka za odgovor na upitnike obično je ograničeno na tri dana, a u pravilu ne prelazi sedam dana. U pogledu rokova za dostavljanje drugih informacija navedenih u Obavijesti o pokretanju postupka, produljenja će biti ograničena na tri dana, osim u slučaju izvanrednih okolnosti.

10.   Nesuradnja

Ako zainteresirana strana odbije odobriti pristup potrebnim informacijama ili ih ne dostavi u roku ili ako znatno ometa ispitni postupak, nalazi, bili pozitivni ili negativni, mogu se donijeti na temelju raspoloživih podataka u skladu s člankom 18. osnovne uredbe.

Ako se utvrdi da je zainteresirana strana dostavila lažne ili obmanjujuće informacije, te se informacije ne moraju uzeti u obzir i mogu se upotrijebiti raspoloživi podaci.

Ako zainteresirana strana ne surađuje ili surađuje samo djelomično te se stoga nalazi temelje na raspoloživim podacima u skladu s člankom 18. osnovne uredbe, ishod za tu stranu može biti manje povoljan nego što bi bio da je surađivala.

Nedostavljanje odgovora u elektroničkom obliku ne smatra se nesuradnjom, pod uvjetom da zainteresirana strana dokaže da bi dostavljanje odgovora u traženom obliku dovelo do nepotrebnog dodatnog opterećenja ili neopravdanog dodatnog troška. Zainteresirana strana trebala bi o tome odmah obavijestiti Komisiju.

11.   Službenik za saslušanje

Zainteresirane strane mogu zatražiti intervenciju službenika za saslušanje u trgovinskim postupcima. Službenik za saslušanje ispituje zahtjeve za pristup dokumentaciji, sporove povezane s povjerljivošću dokumenata, zahtjeve za produljenje rokova i sve druge zahtjeve povezane s pravima na obranu zainteresiranih strana i trećih strana koji se mogu podnijeti tijekom postupka.

Službenik za saslušanje može organizirati saslušanja sa zainteresiranim stranama i službama Komisije te posredovati među njima kako bi osigurao da zainteresirane strane u potpunosti ostvaruju svoja prava na obranu. Zahtjevi za saslušanje pred službenikom za saslušanje podnose se u pisanom obliku i trebali bi sadržavati razloge za njihovo podnošenje. Službenik za saslušanje ispitat će razloge za podnošenje zahtjevâ. Ta bi se saslušanja trebala održati samo ako pitanja nisu pravodobno riješena sa službama Komisije.

Svi zahtjevi moraju se podnijeti pravovremeno i žurno kako se ne bi ugrozilo uredno odvijanje postupka. U tu svrhu zainteresirane strane trebale bi zatražiti intervenciju službenika za saslušanje u najkraćem roku nakon nastanka događaja koji opravdava takvu intervenciju. Ako se zahtjevi za saslušanje ne podnesu u važećim rokovima, službenik za saslušanje ispitat će i razloge kašnjenja, prirodu postavljenih pitanja i utjecaj tih pitanja na pravo na obranu, vodeći računa o interesu dobrog upravljanja i pravovremenom završetku ispitnog postupka.

Dodatne informacije i podatke za kontakt zainteresirane strane mogu pronaći na stranicama službenika za saslušanje na internetskim stranicama Glavne uprave za trgovinu: http://ec.europa.eu/trade/trade-policy-and-you/contacts/hearing-officer/.

12.   Mogućnost zahtjeva za reviziju u skladu s člankom 11. stavkom 3. osnovne uredbe.

S obzirom na to da je ova revizija zbog predstojećeg isteka mjera pokrenuta u skladu s odredbama članka 11. stavka 2. osnovne uredbe, njezini nalazi neće dovesti do izmjene postojećih mjera, nego do stavljanja izvan snage ili nastavka primjene tih mjera u skladu s člankom 11. stavkom 6. osnovne uredbe.

Ako zainteresirana strana smatra da je revizija mjera opravdana radi omogućivanja izmjene mjera, ta strana može zatražiti reviziju u skladu s člankom 11. stavkom 3. osnovne uredbe.

Stranke koje žele zatražiti takvu reviziju, koja bi se provela neovisno od revizije zbog predstojećeg isteka mjera iz ove Obavijesti, mogu se obratiti Komisiji na prethodno navedenu adresu.

13.   Obrada osobnih podataka

Osobni podaci prikupljeni u ovom ispitnom postupku obrađuju se u skladu s Uredbom (EU) 2018/1725 Europskog parlamenta i Vijeća (16).

Obavijest o zaštiti podataka kojom se pojedinci obavješćuju o obradi osobnih podataka u okviru djelovanja Komisije u području trgovinske zaštite dostupna je na internetskim stranicama Glavne uprave za trgovinu: http://ec.europa.eu/trade/policy/accessing-markets/trade-defence/.

---

(1)  Obavijest o skorom isteku određenih antidampinških mjera (SL C 322, 26.9.2019., str. 5.).

(2)  SL L 176, 30.6.2016., str. 21.

(3)  Provedbena uredba Vijeća (EU) br. 986/2012 od 22. listopada 2012. o pojašnjenju opsega konačnih antidampinških pristojbi uvedenih Uredbom (EZ) br. 383/2009 na uvoz određenih žica i žica u strukovima PSC podrijetlom iz Narodne Republike Kine (SL L 297, 26.10.2012., str. 1.).

(4)  Provedbena uredba Komisije (EU) 2015/865 оd 4. lipnja 2015. o uvođenju konačne antidampinške pristojbe na uvoz određenih žica i žica u strukovima od nelegiranog čelika za prednaprezanje i naknadno naprezanje (žice i žice u strukovima PSC) podrijetlom iz Narodne Republike Kine nakon revizije zbog predstojećeg isteka mjera u skladu s člankom 11. stavkom 2. Uredbe Vijeća (EZ) br. 1225/2009 (SL L 139, 5.6.2015., str. 12.).

(5)  Provedbena uredba Komisije (EU) 2019/1382 оd 2. rujna 2019. o izmjeni određenih uredbi o uvođenju antidampinških i antisubvencijskih mjera za određene proizvode od čelika koji podliježu zaštitnim mjerama (SL L 227, 3.9.2019., str. 1.).

(6)  Radni dokument službi Komisije o znatnim poremećajima u gospodarstvu Narodne Republike Kine u svrhu ispitnih postupaka trgovinske zaštite, 20.12.2017., SWD(2017) 483 final/2, dostupno na: http://trade.ec.europa.eu/doclib/docs/2017/december/tradoc_156474.pdf.

(7)  Dokumenti navedeni u izvješću o predmetnoj zemlji dostupni su i na obrazložen zahtjev.

(8)  Uredba (EU) 2018/825 Europskog parlamenta i Vijeća od 30. svibnja 2018. o izmjeni Uredbe (EU) 2016/1036 o zaštiti od dampinškog uvoza iz zemalja koje nisu članice Europske unije i Uredbe (EU) 2016/1037 o zaštiti od subvencioniranog uvoza iz zemalja koje nisu članice Europske unije (SL L 143, 7.6.2018., str. 1.).

(9)  https://eur-lex.europa.eu/legal-content/HR/TXT/HTML/?uri=CELEX:52020XC0316(02)&from=EN.

(10)  Informacije o oznakama Harmoniziranog sustava dostupne su i u sažetku zahtjevâ za reviziju, koji je dostupan na internetskim stranicama Glavne uprave za trgovinu (http://trade.ec.europa.eu/tdi/?).

(11)  Sva upućivanja na objavu ove Obavijesti bit će upućivanja na objavu ove Obavijesti u Službenom listu Europske unije, osim ako je određeno drukčije.

(12)  Proizvođač je svako društvo u predmetnim zemljama koje proizvodi proizvod iz postupka revizije, uključujući svako njegovo povezano društvo uključeno u proizvodnju, domaću prodaju ili izvoz proizvoda iz postupka revizije.

(13)  Samo uvoznici koji nisu povezani s proizvođačima u predmetnim zemljama mogu biti odabrani u uzorak. Uvoznici koji su povezani s proizvođačima moraju ispuniti Prilog I. upitniku za te proizvođače izvoznike. U skladu s člankom 127. Provedbene uredbe Komisije (EU) 2015/2447 od 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o Carinskom zakoniku Unije, dvije se osobe smatraju međusobno povezanima: (a) ako je jedna osoba rukovoditelj ili direktor u poduzeću druge osobe; (b) ako su pravno priznati poslovni partneri; (c) ako su u odnosu poslodavca i posloprimca; (d) ako treća osoba izravno ili neizravno posjeduje, kontrolira ili drži 5 % ili više udjela ili dionica s pravom glasa obiju osoba; (e) ako jedna osoba izravno ili neizravno kontrolira drugu; (f) ako obje osobe izravno ili neizravno kontrolira treća osoba; (g) ako zajedno izravno ili neizravno kontroliraju treću osobu; ili (h) ako su članovi iste obitelji (SL L 343, 29.12.2015., str. 558.). Osobe se smatraju članovima iste obitelji samo ako su u bilo kojem od sljedećih odnosa: i. suprug i supruga; ii. roditelj i dijete;, iii. brat i sestra (i polubrat i polusestra); iv. djed ili baka i unuk ili unuka; v. ujak ili ujna/tetak ili tetka/stric ili strina i nećak ili nećakinja; vi. roditelj supružnika i zet ili snaha; vii. šurjak ili šurjakinja. U skladu s člankom 5. stavkom 4. Uredbe (EU) br. 952/2013 Europskog parlamenta i Vijeća o Carinskom zakoniku Unije, „osoba” znači fizička osoba, pravna osoba i svako udruženje osoba koje nije pravna osoba, ali kojem pravo Unije ili nacionalno pravo priznaje sposobnost poduzimanja pravnih radnji (SL L 269, 10.10.2013., str. 1.).

(14)  Podaci koje dostave nepovezani uvoznici mogu se osim za utvrđivanje dampinga upotrebljavati i za ostale aspekte ispitnog postupka.

(15)  Dokument s oznakom „Sensitive” dokument je koji se smatra povjerljivim u skladu s člankom 19. osnovne uredbe i člankom 6. Sporazuma WTO-a o provedbi članka VI. GATT-a iz 1994. (Sporazum o antidampingu). To je ujedno zaštićeni dokument u skladu s člankom 4. Uredbe (EZ) br. 1049/2001 Europskog parlamenta i Vijeća (SL L 145, 31.5.2001., str. 43.).

(16)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

---

PRILOG

| ☐ | Verzija „Sensitive” |
| --- | --- |
| ☐ | Verzija „For inspection by interested parties” |
| (označite odgovarajuću rubriku) |

☐

Verzija „Sensitive”

☐

Verzija „For inspection by interested parties”

(označite odgovarajuću rubriku)

ANTIDAMPINŠKI POSTUPAK U VEZI S UVOZOM ODREĐENIH ŽICA I ŽICA U STRUKOVIMA OD NELEGIRANOG ČELIKA ZA PREDNAPREZANJE I NAKNADNO NAPREZANJE (ŽICE I ŽICE U STRUKOVIMA PSC) PODRIJETLOM IZ NARODNE REPUBLIKE KINE

Informacije za odabir uzorka nepovezanih uvoznika

Ovaj obrazac namijenjen je za pomoć nepovezanim uvoznicima pri odgovaranju na zahtjev za informacije za odabir uzorka iz točke 5.3.3. Obavijesti o pokretanju postupka.

Obje verzije, „Sensitive” i „For inspection by interested parties”, treba poslati Komisiji kako je navedeno u Obavijesti o pokretanju postupka.

1.   PODACI O DRUŠTVU I PODACI ZA KONTAKT

Navedite sljedeće podatke o društvu:

| Naziv društva | |
| --- | --- |
| Adresa | |
| Osoba za kontakt | |
| E-adresa | |
| Telefon | |
| Internetske stranice | |

Naziv društva

Adresa

Osoba za kontakt

E-adresa

Telefon

Internetske stranice

2.   PROMET I OBUJAM PRODAJE

Navedite ukupni promet društva u eurima (EUR) te promet i masu uvoza u Uniju i preprodaje na tržištu Unije nakon uvoza iz NRK-a u razdoblju ispitnog postupka revizije od 1. siječnja 2019. do 31. prosinca 2019. žica i žica u strukovima PSC kako su definirane u Obavijesti o pokretanju postupka te odgovarajuću masu. Navedite upotrijebljenu jedinicu mase.

| | Tone | Vrijednost u eurima (EUR) |
| --- | --- | --- |
| Ukupni promet društva u eurima (EUR) | | |
| Uvoz proizvoda iz postupka revizije u Uniju | | |
| Preprodaja proizvoda iz postupka revizije na tržištu Unije nakon uvoza iz Narodne Republike Kine | | |

Tone

Vrijednost u eurima (EUR)

Ukupni promet društva u eurima (EUR)

Uvoz proizvoda iz postupka revizije u Uniju

Preprodaja proizvoda iz postupka revizije na tržištu Unije nakon uvoza iz Narodne Republike Kine

3.   DJELATNOSTI DRUŠTVA I POVEZANIH DRUŠTAVA (1)

Podrobno i precizno opišite djelatnosti društva i svih povezanih društava (nabrojite društva i navedite vrstu njihove povezanosti s vašim društvom) uključenih u proizvodnju i/ili prodaju (izvozna i/ili domaća) proizvoda iz postupka revizije. Te djelatnosti mogu uključivati kupnju proizvoda iz postupka revizije ili njegovu proizvodnju u okviru podugovora, preradu proizvoda iz postupka revizije ili trgovanje njime, ali nisu na to ograničene.

| Naziv i lokacija društva | Djelatnosti | Vrsta povezanosti |
| --- | --- | --- |
| | | |
| | | |
| | | |

Naziv i lokacija društva

Djelatnosti

Vrsta povezanosti

4.   OSTALE INFORMACIJE

Navedite sve ostale relevantne informacije za koje društvo smatra da bi Komisiji mogle biti korisne pri odabiru uzorka.

5.   POTVRDA O SUGLASNOSTI

Dostavljanjem prethodno navedenih informacija društvo daje suglasnost za svoje moguće uključenje u uzorak. Ako društvo bude odabrano u uzorak, od njega će se tražiti da ispuni upitnik i dopusti posjet svojim poslovnim prostorima radi provjere dostavljenih odgovora. Ako društvo navede da ne želi biti uključeno u uzorak, smatrat će se da nije surađivalo u ispitnom postupku. Nalazi Komisije za uvoznike koji ne surađuju temelje se na raspoloživim podacima te ishod za predmetno društvo može biti manje povoljan nego što bi bio da je surađivalo.

Potpis ovlaštene osobe:

Ime i titula ovlaštene osobe:

Datum:

---

(1)  U skladu s člankom 127. Provedbene uredbe Komisije (EU) 2015/2447 od 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o Carinskom zakoniku Unije, dvije se osobe smatraju međusobno povezanima: (a) ako je jedna osoba rukovoditelj ili direktor u poduzeću druge osobe; (b) ako su pravno priznati poslovni partneri; (c) ako su u odnosu poslodavca i posloprimca; (d) ako treća osoba izravno ili neizravno posjeduje, kontrolira ili drži 5 % ili više udjela ili dionica s pravom glasa obiju osoba; (e) ako jedna osoba izravno ili neizravno kontrolira drugu; (f) ako obje osobe izravno ili neizravno kontrolira treća osoba; (g) ako zajedno izravno ili neizravno kontroliraju treću osobu; ili (h) ako su članovi iste obitelji (SL L 343, 29.12.2015., str. 558.). Osobe se smatraju članovima iste obitelji samo ako su u bilo kojem od sljedećih odnosa: i. suprug i supruga; ii. roditelj i dijete; iii. brat i sestra (i polubrat i polusestra); iv. djed ili baka i unuk ili unuka; v. ujak ili ujna/tetak ili tetka/stric ili strina i nećak ili nećakinja; vi. roditelj supružnika i zet ili snaha; vii. šurjak ili šurjakinja. U skladu s člankom 5. stavkom 4. Uredbe (EU) br. 952/2013 Europskog parlamenta i Vijeća o Carinskom zakoniku Unije, „osoba” znači fizička osoba, pravna osoba i svako udruženje osoba koje nije pravna osoba, ali kojem pravo Unije ili nacionalno pravo priznaje sposobnost poduzimanja pravnih radnji (SL L 269, 10.10.2013., str. 1.).

---

DRUGI

Europska komisija

| 4.6.2020 | HR | Službeni list Europske unije | C 185/16 |
| --- | --- | --- | --- |

4.6.2020

HR

Službeni list Europske unije

C 185/16

---

Objava zahtjeva za upis naziva u skladu s člankom 50. stavkom 2. točkom (a) Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode

(2020/C 185/06)

Ova je objava temelj za podnošenje prigovora na zahtjev u skladu s člankom 51. Uredbe (EU) br. 1151/2012 Europskog parlamenta i Vijeća (1) u roku od tri mjeseca od datuma ove objave.

JEDINSTVENI DOKUMENT

„AYDIN KESTANESI”

EU br.: PDO-TR-01362 - 8.9.2015.

ZOI (X) ZOZP ( )

1.   Naziv(i)

„Aydın Kestanesi”

2.   Država članica ili treća zemlja

Turska

3.   Opis poljoprivrednog ili prehrambenog proizvoda

3.1.   Vrsta proizvoda

Razred 1.6. Voće, povrće i žitarice, u prirodnom stanju ili prerađeni

3.2.   Opis proizvoda na koji se odnosi naziv iz točke 1.

„Aydın Kestanesi” poljoprivredni je proizvod koji se konzumira svjež a proizvodi se od lokalnih ekotipova biljne vrste Castanea sativa Mill. Lokalni ekotipovi poznati pod nazivima Işıklar, Sarıaşı i Kemer itd. uzgajaju se u regiji.

Svježi kesten ima sljedeća svojstva:

Kora je obično sjajna, svijetlosmeđe boje i lako se guli. Jezgra je kremastobijele boje i mekane teksture. Sjemena ovojnica ne ulazi u jezgru i lako se guli. Plodovi imaju masu od najmanje 15 grama. U razdoblju berbe ukupni udio šećera u svježim plodovima iznosi između 4,5 % i 11 %. Maksimalni udio škroba iznosi 22 %. Udio ugljikohidrata, koji je sastoje od šećera i škroba, iznosi između 24,5 % i 32 %. Udio bjelančevina iznosi od 4,0 do 5,5 %, a prosječni udio masti iznosi između 0,5 % i 1,5 %.

3.3.   Hrana za životinje (samo za proizvode životinjskog podrijetla) i sirovine (samo za prerađene proizvode)

Kesten „Aydın Kestanesi” uzgaja se u tradicionalnim i ekstenzivnim nasadima na padinama na kojima su ponegdje uređene terase, pri čemu je gustoća nasada ograničena na 100 stabala po hektaru.

Svi postupci, uključujući uzgoj sadnica u rasadnicima, navodnjavanje, gnojidbu, orezivanje, berbu, dozrijevanje i skladištenje, odvijaju se na zemljopisnom području definiranom u točki 4.

Način čuvanja kestena u pokrajini Aydın specifičan je za kulturu te regije, koja se po tome razlikuje od drugih regija. U voćnjacima se ispod stabala kesteni tradicionalno skupljaju s vanjskom bodljikavom ovojnicom i potom čuvaju na tzv. „hrpama” pokrivenima granama biljaka kao što su paprati.

3.4.   Posebni koraci u proizvodnji koji se moraju provesti na definiranom zemljopisnom području

—

3.5.   Posebna pravila za rezanje, ribanje, pakiranje itd. proizvoda na koji se odnosi registrirani naziv

Na ambalaži kestena „Aydın Kestanesi” moraju biti napisane ili tiskane sljedeće čitljive i neizbrisive informacije:

| — | trgovački naziv i adresa, kratki naziv i adresa ili registrirani žig trgovačkog društva, |
| --- | --- |

—

trgovački naziv i adresa, kratki naziv i adresa ili registrirani žig trgovačkog društva,

| — | broj serije, |
| --- | --- |

—

broj serije,

| — | naziv proizvoda – „Aydın Kestanesi”, |
| --- | --- |

—

naziv proizvoda – „Aydın Kestanesi”,

| — | neto masa, |
| --- | --- |

—

neto masa,

| — | sljedeći logotip: |
| --- | --- |

—

sljedeći logotip:

Image 1

3.6.   Posebna pravila za označivanje proizvoda na koji se odnosi registrirani naziv

—

4.   Sažeta definicija zemljopisnog područja

Zemljopisno područje obuhvaća cijeli teritorij pokrajine Aydin, a „Aydın Kestanesi” uzgaja se na nadmorskim visinama od 650 m do 1 500 m.

Pokrajina Aydin proteže se od 37° 44′ do 38° 08′ sjeverne geografske širine te od 27° 23′ do 28° 52′ istočne geografske dužine. Kad je riječ o nadmorskoj visini, područje uzgoja kestena u pokrajini Aydin počinje na 650 m nadmorske visine.

5.   Povezanost sa zemljopisnim područjem

Tri su najvažnija razlikovna elementa svojstava kvalitete plodova „Aydın Kestanesi”: veličina ploda, lakoća guljenja sjemene ovojnice i ulaženje sjemene ovojnice u jezgru. Ti elementi ovise o prirodnim i ljudskim čimbenicima.

Prirodni čimbenici

Okolišni čimbenici

Među posebnim karakteristikama proizvoda „Aydın Kestanesi” najvažniji su okolišni čimbenici kao što su klima i tlo. Zahvaljujući njima plodovi su veliki, a sjemena ovojnica se lako guli i otporna je te gotovo nikad ne ulazi u meso ploda.

Klima

Godišnji prosjek temperature u pokrajini Aydin iznosi 17,6 °C, a između lipnja i listopada prosječne temperature dosežu 25–30 °C. Te su temperature optimalne za cvatnju stabala kestena te za razvoj i dozrijevanje plodova „Aydın Kestanesi”. Temperatura je osobito važna tijekom oprašivanja odnosno oplodnje i ima izravan utjecaj na plodonošenje i razvoj plodova.

Prosječan broj kišnih dana u pokrajini Aydin iznosi 80,6, a godišnja prosječna količina padalina od 600 mm do 700 mm, što uključuje najviše dva mjeseca bez kiše. „Aydın Kestanesi” raste na nadmorskim visinama od 650 m do 1 200 m. Na području vlada mezotermička klima s dugim vrućim ljetima i blagim zimama. Ta količina padalina dovoljna je da plodovi dosegnu najmanju primjerenu masu.

Vlažnost

U razdoblju razvoja i dozrijevanja plodova relativna vlažnost zraka iznosi 45–50 %. Ta relativna vlažnost utječe na kvalitetu kestena jer se u tom razdoblju formira biokemijska struktura plodova (šećer, škrob, okus). Zahvaljujući toj posebnoj stopi vlažnosti zraka kora kestena „Aydın Kestanesi” tanja je i lakše se guli. Relativna vlažnost zraka u pokrajini Aydin odgovara potrebama kestena pa se zahvaljujući tome kora i sjemena ovojnica lakše gule.

Vjetar

Zahvaljujući topografskoj strukturi regije Aydin, uključujući pokrajinu Aydin, gdje se planinski lanac proteže u smjeru okomitom na obalu mora, vjetar donosi vlažan morski zrak s Egejskog mora na kopno, a suhi zrak iz istočnih središnjih regija u obalna područja. Prevladavajući sustav vjetrova igra značajnu ulogu u razvoju kestena i djelomično pruža objašnjenje zašto je uzgoj kestena tipičan za to područje. Učinci vjetra u toj regiji pozitivno se odražavaju na oprašivanje odnosno oplodnju, što utječe na veličinu plodova i debljinu kore.

Tlo

Tla u regiji Aydin odlikuje nizak salinitet (manji od 0,015 %) i općenito visok postotak vapnenca. Kao rezultat toga, to područje ima idealnu vrstu tla za uzgoj stabala kestena, koja dobro napreduju na glinastim i lužnatim tlima.

Prema istraživanjima, analiza uzoraka tla iz pokrajine Aydin pokazala je da je tlo općenito glinasto, siromašno organskim tvarima, s niskim sadržajem kalija i dovoljnim količinama drugih elemenata (P, Ca, Mg, Na, Fe, Zn, Mn i Cu).

Niske razine organskih tvari također pozitivno utječu na uzgoj kestena. Osim dušika, koji ima pozitivan učinak na prinose i kvalitetu plodova, a ima ga u umjerenim količinama, sadržaj kalija općenito je nizak.

Ta fizikalna i kemijska svojstva tla utječu na debljinu sjemene ovojnice i zahvaljujući njima ona se lako guli.

Ljudski čimbenici

Genetika

Uzgajivači, koji već dugo odabiru i razmnožavaju genotipove s potencijalom za visoke prinose, razvili su brojne lokalne ekotipove kestena koji daju kvalitetne plodove. Zato se u regiji Aydin uzgajaju ekotipovi kestena odabrani iz sorti koje su najbolje prilagođene lokalnim uvjetima i imaju specifična svojstva u pogledu okusa. Zahvaljujući toj metodi selekcije proizvođači kestena uspješno su proizveli sorte kestena koje odlikuje tanka kora.

Berba i čuvanje na „hrpama”

Berba kestena „Aydın Kestanesi” obavlja se kad je vanjska bodljikava ovojnica malo otvorena (što je pokazatelj da su plodovi zreli). Berba se obavlja udaranjem stabala štapovima. Kesteni se beru u vanjskim bodljikavim ovojnicama.

Nakon što se kestene u njihovim ovojnicama prikupi ispod stabala, formiraju se „hrpe” koje se prekriju raznim biljem (kao što su paprati) i ostave da stoje 3–4 mjeseca, do sredine zime.

Zahvaljujući takvom postupku, gubitak vlage, boje i sjaja plodova minimalan je. Takav način čuvanja plodova specifičan je za regiju Aydin, i iako ta tradicionalna metoda čuvanja ima niz nedostataka (crvi u plodovima, kontaminacija plijesnima itd.), jedna studija potvrdila je da se tijekom tog procesa sadržaj škroba smanjuje, a sadržaj šećera i ugljikohidrata povećava.

Upućivanje na objavu specifikacije

(članak 6. stavak 1. drugi podstavak ove Uredbe)

---

(1)  SL L 343, 14.12.2012., str. 1.

---

| 4.6.2020 | HR | Službeni list Europske unije | C 185/20 |
| --- | --- | --- | --- |

4.6.2020

HR

Službeni list Europske unije

C 185/20

---

Objava jedinstvenog dokumenta izmijenjenog na temelju zahtjeva za odobrenje manje izmjene u skladu s člankom 53. stavkom 2. drugim podstavkom Uredbe (EU) br. 1151/2012

(2020/C 185/07)

Europska komisija odobrila je ovu manju izmjenu u skladu s člankom 6. stavkom 2. trećim podstavkom Delegirane uredbe Komisije (EU) br. 664/2014 (1).

Zahtjev za odobrenje ove manje izmjene dostupan je u Komisijinoj bazi podataka eAmbrosia.

JEDINSTVENI DOKUMENT

„RACLETTE DE SAVOIE”

EU br.: PGI-FR-02095-AM02 –
  10.1.2020.

ZOI () ZOZP (X)

1.   Naziv

„Raclette de Savoie”

2.   Država članica

Francuska

3.   Opis poljoprivrednog ili prehrambenog proizvoda

3.1.   Vrsta proizvoda

Razred 1.3. Sirevi

3.2.   Opis proizvoda na koji se odnosi naziv iz točke 1.

„Raclette de Savoie” jest nekuhani prešani sir od sirovog ili termički obrađenog kravljeg mlijeka.

Sir „Raclette de Savoie” može biti u obliku koluta promjera od 28 cm do 34 cm i visine ruba od 6 cm do 7,5 cm.

Ukupan udio suhe tvari u siru iznosi najmanje 56 %. Omjer masti i suhe tvari iznosi od 48 % do 52 %. Udio soli iznosi od 1,4 % do 2,2 %.

Sir „Raclette de Savoie” odlikuje se pH-vrijednošću od najmanje 5,50 te udjelom NH3 od najmanje 60 mg na 100 g sira.

Organoleptička svojstva

Kora sira „Raclette de Savoie” prekrivena je mazom te je žute do smeđe boje, a unutarnji je dio bijele do svijetložute boje.

U siru može biti nekoliko rupica, a tekstura je čvrsta i topiva. Nakon zagrijavanja tekstura je rastezljiva i topiva. Iz sira „Raclette de Savoie” izlučuje se malo ulja tijekom zagrijavanja.

Načini prezentacije za prodaju

Sir „Raclette de Savoie” stavlja se na tržište u sljedećim oblicima:

| — | kao kolut, |
| --- | --- |

—

kao kolut,

| — | u komadima: komad koluta, u kriškama, |
| --- | --- |

—

u komadima: komad koluta, u kriškama,

| — | u pretpakiranim maloprodajnim jedinicama: u kriškama. |
| --- | --- |

—

u pretpakiranim maloprodajnim jedinicama: u kriškama.

Kada je namijenjen prodaji u pretpakiranim maloprodajnim jedinicama, sir „Raclette de Savoie” može se proizvoditi u obliku paralelopipeda duljine i širine od 28 cm do 34 cm te visine ruba od 6 cm i 7,5 cm.

3.3.   Hrana za životinje (samo za proizvode životinjskog podrijetla) i sirovine (samo za prerađene proizvode)

Prehrana mliječnog stada sastoji se od sljedećih kategorija hrane:

Vlaknasta krmiva od kojih se sastoji osnovni obrok

Trava, sijeno, otava, silažni kukuruz, sirak, slama, postrni usjevi, osim vrsta iz porodice krstašica. Prehrana na bazi zelenog vlaknastog krmiva obvezna je tijekom najmanje 150 uzastopnih ili neuzastopnih dana godišnje i čini najmanje 50 % osnovnog obroka. Sva vlaknasta krmiva koja se daju kravama u laktaciji potječu sa zemljopisnog područja.

Voluminozna hrana

klipovi kukuruza i vlažni kukuruz u zrnu, dehidrirana krmiva, dehidrirana lucerna, dehidrirana pulpa šećerne repe i stočna repa. Količina dehidriranih krmiva, klipova kukuruza, vlažnog kukuruza u zrnu i stočne repe koji ne potječu sa zemljopisnog područja ograničena je na godišnji prosjek od 4 kg dnevno suhe tvari po kravi u laktaciji.

Dodatna hrana i dodatci

Zrna žitarica i proizvodi dobiveni od njih (posije, prekrupa, krmno brašno, dehidrirani trop), zrna i pogače od uljarica i proteinskih kultura, suproizvodi (koncentrat bjelančevina od lucerne, neproteinski dušik, urea < 3 % u dodatnoj hrani), melasa i biljno ulje kao vezivo, minerali, vitamini, oligoelementi i prirodni biljni ekstrakti.

Dopušta se davanje sirutke proizvedene na gospodarstvu u roku od najviše 24 sata nakon cijeđenja sira.

U slučaju proizvodnje na farmi prerađeno mlijeko namijenjeno proizvodnji sira „Raclette de Savoie” dobiva se od stada mliječnih krava među kojima je najmanje 75 % krava pasminskog tipa abondance, montbéliarde ili tarentaise.

Prerađivači prikupljeno mlijeko namijenjeno proizvodnji sira „Raclette de Savoie” dobivaju od stada mliječnih krava koje se ukupno sastoji od najmanje 75 % krava pasminskog tipa abondance, montbéliarde ili tarentaise.

Kako bi se zajamčilo poštovanje tih pravila, sastav stada mliječnih krava može se mijenjati samo u smislu povećanja udjela pasminskih tipova abondance, montbéliarde ili tarentaise.

3.4.   Posebni proizvodni postupci koji se moraju provesti na definiranom zemljopisnom području

Proizvodnja mlijeka te prerada i dozrijevanje sira provode se na definiranom zemljopisnom području.

Proizvodnja mlijeka namijenjenog izradi sira „Raclette de Savoie” na zemljopisnom području opravdana je važnošću krmiva koje potječe iz te pokrajine, a upotrebljava se u proizvodnji sireva. Ono pridonosi svojstvima sira.

3.5.   Posebna pravila za rezanje, ribanje, pakiranje itd. proizvoda na koji se odnosi registrirani naziv

—

3.6.   Posebna pravila za označivanje proizvoda na koji se odnosi registrirani naziv

Na etiketi sira „Raclette de Savoie” navedeni su:

| — | naziv „Raclette de Savoie” s oznakom ZOZP-a Europske unije u istom vidnom polju; |
| --- | --- |

—

naziv „Raclette de Savoie” s oznakom ZOZP-a Europske unije u istom vidnom polju;

| — | naziv i adresa proizvođača ili pogona za dozrijevanje ili pogona za pretpakiranje, |
| --- | --- |

—

naziv i adresa proizvođača ili pogona za dozrijevanje ili pogona za pretpakiranje,

| — | naziv certifikacijskog tijela. |
| --- | --- |

—

naziv certifikacijskog tijela.

4.   Sažeta definicija zemljopisnog područja

Zemljopisno područje obuhvaća čitave departmane Savoie i Haute Savoie te sljedeće općine departmana Ain i Isère.

Departman Ain: Anglefort, Béon, Billiat, Ceyzérieu, Chanay, Corbonod, Cressin-Rochefort, Culoz, Flaxieu, Injoux-Génissiat, Lavours, Léaz, Massignieu-de-Rives, Parves et Nattages, Pollieu, Saint-Martin-de-Bavel, Seyssel, Surjoux-Lhôpital, Talissieu, Valserhône, Villes, Virignin, Vongnes.

departman Isère: Entre-deux-Guiers, Miribel-les-Échelles, Saint-Christophe-sur-Guiers, Saint-Pierre-de-Chartreuse, Saint-Pierre-d’Entremont.

5.   Povezanost sa zemljopisnim područjem

Povezanost sira „Raclette de Savoie” s njegovim zemljopisnim područjem temelji se na njegovoj dokazanoj kvaliteti.

Kada je riječ o reljefu i geologiji, zemljopisno područje sira „Raclette de Savoie” prilično je raznoliko. Reljef obuhvaća područja koja se većinom nalaze na nadmorskoj visini od 200 m do 2 500 m, a tla su često duboka te su nastala od starih kristalnih i vapnenačkih masiva.

Klima je tipična planinska: zime su duge i često oštre, a ljeta topla. Osim strmih dolina Maurienne i Tarentaise, u kojima je količina padalina uglavnom manja, na zemljopisnom je području godišnja količina padalina velika, prosječno 1 000 mm, a u podnožju predalpskih masiva 1 500 mm. To svojstvo zemljopisnog područja pospješuje rast trave.

Zbog sastava tla i količine padalina na zemljopisnom su području krmiva kvalitetna. Na livadama namijenjenima ispaši te na sjenokošama prisutna je bogata i raznolika flora svojstvena alpskom planinskom području.

Na zapadnom dijelu zemljopisnog područja moguća je i proizvodnja žitarica i kukuruza.

Povijest sira „Raclette de Savoie” usko je povezana s poviješću Alpa. Naime, ponajprije čini dio povijesti stočarstva te znanja i umijeća alpskih sirara.

Sir „Raclette de Savoie” seže u srednji vijek kada su pastiri uglavnom ljeti jeli „pečeni sir”: polovica koluta sira topila se pred otvorenom vatrom.

Tek se početkom 20. stoljeća javlja naziv „raclette” koji upućuje na struganje otopljene površine sira kako bi se krumpir na tanjuru prelio otopljenim sirom.

Sir „Raclette de Savoie” razvio se u srcu pokrajine u kojoj prevladavaju travnati krajolici te stočarstvo koje se temelji na važnosti lokalnih izvora krmiva i pasmina. U toj pokrajini već dugo postoji i tradicionalna proizvodnja prešanih sireva koja okuplja posebna sirarska znanja i umijeća te načine proizvodnje mlijeka prilagođene toj tehnici. Sir „Raclette de Savoie” svojom je srednjom veličinom postupno dopunio paletu ostalih sireva iz pokrajine Savoie. Naime, omogućivao je čuvanje manjih količina mlijeka u odnosu na vrlo velike sireve.

Uz socioekonomsku organizaciju poljoprivrede u pokrajini Savoie, koja se u povijesti temeljila na sustavima sirana fruitières (lokalni naziv za sirarske zadruge) kojima su poljoprivrednici zajednički upravljali, navedene su okolnosti omogućile razvoj kulture proizvodnje sira koju dijele poljoprivrednici i sirari.

Proizvodnji sira „Raclette de Savoie” pogodovao je i razvoj zimskog turizma od šezdesetih i sedamdesetih godina 20. stoljeća te alpska industrijska povijest, zahvaljujući velikoj količini raspoložive hidroenergije, pri čemu je nastao uređaj za topljenje sira raclette. Procvat sira „Raclette de Savoie” stoga je povezan s razvojem uređaja za topljenje sira, koji je oko 1975. usavršen u pokrajini Savoie zahvaljujući suradnji poduzeća Rippoz i Tefal. Usavršavanjem tehnologije lijepljenja teflona na aluminij, umjesto topljenja sira pred otvorenom vatrom, a zatim i prvim električnim uređajima za primjenu u ugostiteljstvu omogućio se razvoj novog načina konzumiranja sira „Raclette de Savoie” zagrijavanjem na pojedinačnim pločicama.

Razvoj masovnog zimskog turizma sedamdesetih godina 20. stoljeća te izgradnja skijališta kao odgovor na rastuću potražnju za tom vrstom rekreacije pridonijeli su ugledu sira „Raclette de Savoie” kao poznatog sira koji se konzumira u tim prilikama.

Proizvodnja mlijeka namijenjenog izradi sira „Raclette de Savoie” i danas se temelji na važnosti obilja trave na zemljopisnom području, ali i na očuvanju tradicije uzgoja tradicionalnih pasmina: abondance, montbéliarde i tarentaise. Te su pasmine svoju sposobnost prilagodbe na fizičke i klimatske uvjete tog okruženja dokazale sljedećim odlikama: tjelesna građa prilagođena ispaši na kosim pašnjacima, otpornost na temperaturne razlike te način prehrane koji se ljeti sastoji od ispaše, a zimi od suhog krmiva.

Osim toga, tehnologije koje se primjenjuju u izradi sira „Raclette de Savoie” prilagođene su prethodno opisanim svojstvima mlijeka. Sirari znaju iskoristiti ta svojstva i prilagoditi sve parametre izrade kako bi se dobile posebnosti sira „Raclette de Savoie”. Nadzor udjela masnih tvari prvi je važan korak zbog kojeg sirari katkad djelomično obiru mlijeko.

Velika se važnost pridaje i dodavanju startera u mlijeko, a osobito odabiru termofilne flore i upravljanju njome. Odvajanje laktoze i prešanje jednako su tako ključne faze u postupku izrade te pridonose nadzoru pH-vrijednosti. Sirevi tradicionalno dozrijevaju najmanje osam tjedana na drvenim daskama, čime se pospješuje proteoliza.

Sir „Raclette de Savoie” srednje je velik kolut.

Kada je hladan, topiv je i čvrst.

Sir „Raclette de Savoie” poseban je po tome što se lako razvlači i izlučuje malo ulja kada se zagrijava. Ističe se i po znatno izraženijoj rastezljivoj teksturi u odnosu na druge sireve vrste raclette.

U ustima je sir „Raclette de Savoie” osobito topiv i malo se lijepi.

Posebnosti sira „Raclette de Savoie” proizlaze iz znanja i umijeća proizvodnje mlijeka i izrade sira svojstvenih tom zemljopisnom području.

Proizvodnjom mlijeka na zemljopisnom području omogućuje se, osim optimalne upotrebe krmiva u skladu s drevnim običajima, upotreba mlijeka dobivenog od tradicionalnih pasmina krava. To mlijeko, koje se zahvaljujući posebnoj prehrani proizvodi u velikim količinama, bolje je prilagođeno izradi sira „Raclette de Savoie” u odnosu na mlijeko ostalih pasmina koje se uzgajaju u istim uvjetima: gruš koji se dobiva nakon dodavanja sirila čvršći je, a prinos sira je veći. Stoga je to mlijeko osobito dobro prilagođeno posebnoj veličini sira „Raclette de Savoie”.

Osim toga, znanje i umijeće sirara pri izradi sira „Raclette de Savoie” zasigurno utječu na sve posebnosti proizvoda.

Nadzor udjela masnih tvari izravno utječe na elastičnost sira „Raclette de Savoie” tijekom zagrijavanja te na njegovo razvlačenje i slabo izlučivanje ulja.

Izražena rastezljivost povezana je i s malim udjelom laktata koji uglavnom proizlazi iz posebnosti termofilnih startera koji se dodaju u mlijeko i iz odvajanja laktoze.

Upravljanje dozrijevanjem, kojim se pospješuje velika razina proteolize, odražava se na posebnu topivost sira „Raclette de Savoie” kada je hladan i na njegovu čvrstoću.

Upućivanje na objavu specifikacije

(članak 6. stavak 1. drugi podstavak ove Uredbe)

https://info.agriculture.gouv.fr/gedei/site/bo-agri/document_administratif-074ee470-1cf5-46af-95c7-d1c57bd8911c

---

(1)  SL L 179, 19.6.2014., str. 17.

---

| 4.6.2020 | HR | Službeni list Europske unije | C 185/24 |
| --- | --- | --- | --- |

4.6.2020

HR

Službeni list Europske unije

C 185/24

---

Objava jedinstvenog dokumenta izmijenjenog na temelju zahtjeva za odobrenje manje izmjene u skladu s člankom 53. stavkom 2. drugim podstavkom Uredbe (EU) br. 1151/2012

(2020/C 185/08)

Europska komisija odobrila je ovu manju izmjenu u skladu s člankom 6. stavkom 2. trećim podstavkom Delegirane uredbe Komisije (EU) br. 664/2014 (1).

Zahtjev za odobrenje ove manje izmjene može se pregledati u Komisijinoj bazi podataka eAmbrosia.

JEDINSTVENI DOKUMENT

„TERNERA DE EXTREMADURA”

EU br.: PGI-ES-0220-AM02 – 26.11.2019.

ZOI ( ) ZOZP (X)

1.   Naziv

„Ternera de Extremadura”

2.   Država Članica ili Treća Zemlja

Španjolska

3.   Opis poljoprivrednog ili prehrambenog proizvoda

3.1.   Vrsta proizvoda

Razred 1.1. Svježe meso (i nusproizvodi klanja)

3.2.   Opis proizvoda na koji se odnosi naziv iz točke 1.

„Ternera de Extremadura” odnosi se isključivo na trupove goveda autohtonih pasmina „Retinta”, „Avileña Negra-Ibérica”, „Morucha”, „Blanca Cacereña”, „Berrendas” i goveda dobivenih njihovim križanjem ili križanjem s pasminama „Charolais” i „Limousin”, koje su savršeno prilagođene okolišu, kao i križanjem s prethodno navedenim autohtonim vrstama uzgojenima u okviru ekstenzivnih sustava proizvodnje.

Meso obuhvaćeno zaštićenom oznakom zemljopisnog podrijetla „Ternera de Extremadura” odlikuje se sljedećim značajkama:

| I. | Ternera [dobiveno od teladi]: meso životinja namijenjenih za klanje u dobi od 7 do 12 mjeseci minus jedan dan. Jarkocrvene je boje, s bijelom masnoćom, čvrsto, lagano vlažno i fine teksture. |
| --- | --- |

I.

Ternera [dobiveno od teladi]: meso životinja namijenjenih za klanje u dobi od 7 do 12 mjeseci minus jedan dan. Jarkocrvene je boje, s bijelom masnoćom, čvrsto, lagano vlažno i fine teksture.

| II. | Añojo [dobiveno od mladih goveda]: meso životinja namijenjenih za klanje u dobi od 12 do 16 mjeseci minus jedan dan. Boja je mesa između svijetlocrvene i ljubičastocrvene, s bijelom masnoćom, čvrsto na dodir, lagano vlažno i fine teksture. |
| --- | --- |

II.

Añojo [dobiveno od mladih goveda]: meso životinja namijenjenih za klanje u dobi od 12 do 16 mjeseci minus jedan dan. Boja je mesa između svijetlocrvene i ljubičastocrvene, s bijelom masnoćom, čvrsto na dodir, lagano vlažno i fine teksture.

| III. | Novillo [dobiveno od bikova/junica]: meso životinja namijenjenih za klanje u dobi od 16 do 36 mjeseci minus jedan dan. Meso je crvene boje višnje, s masnoćom kremaste boje, čvrsto je na dodir i lagano vlažno, fine teksture i s umjerenim količinama međumišićne masnoće. |
| --- | --- |

III.

Novillo [dobiveno od bikova/junica]: meso životinja namijenjenih za klanje u dobi od 16 do 36 mjeseci minus jedan dan. Meso je crvene boje višnje, s masnoćom kremaste boje, čvrsto je na dodir i lagano vlažno, fine teksture i s umjerenim količinama međumišićne masnoće.

Vrste definiranih trupova prilagođavaju se u skladu sa sljedećim normama:

| 1. | trupovi kategorija A i E iz Uredbe Vijeća (EEZ) br. 1208/81 |
| --- | --- |

1.

trupovi kategorija A i E iz Uredbe Vijeća (EEZ) br. 1208/81

| 2. | konformacija: E.U.R.O. |
| --- | --- |

2.

konformacija: E.U.R.O.

| 3. | stupanj prekrivenosti masnim tkivom: 2, 3 i 4 |
| --- | --- |

3.

stupanj prekrivenosti masnim tkivom: 2, 3 i 4

| 4. | higijena: primjena europskih i nacionalnih normi |
| --- | --- |

4.

higijena: primjena europskih i nacionalnih normi

| 5. | u razdoblju od 24 sata do 48 sati nakon klanja pH-vrijednost u mišiću longissimus dorsi na razini od petog do šestog rebra i/ili u mišićnim trakama ramena i/ili rebara i/ili potrbušine kod trupova namijenjenih za rezanje mora biti manja od 6. |
| --- | --- |

5.

u razdoblju od 24 sata do 48 sati nakon klanja pH-vrijednost u mišiću longissimus dorsi na razini od petog do šestog rebra i/ili u mišićnim trakama ramena i/ili rebara i/ili potrbušine kod trupova namijenjenih za rezanje mora biti manja od 6.

3.3.   Hrana za životinje (samo za proizvode životinjskog podrijetla) i sirovine (samo za prerađene proizvode)

Prakse uzgoja ženki koje su se otelile moraju biti u skladu s tehnikama i praksama za iskorištavanje prirodnih resursa u sustavu ekstenzivnog uzgoja. Ženke koje su se otelile hrane se na pašnjacima sustava dehesa i drugim autohtonim pašnjacima ekosustava Extremadure, na kojima pasu cijele godine. Hranidba se prema potrebi nadopunjuje sijenom, slamom, žitaricama, proteinskim usjevima i drugim sirovinama, pod uvjetom da su biljnog podrijetla, te potrebnim mineralima i vitaminima.

Telad se ne odbija od sisanja dok ne navrši najmanje pet mjeseci.

U svakom slučaju, izričito je zabranjena upotreba proizvoda koji bi mogli ometati uobičajeni ritam rasta i razvoja životinje u skladu sa zakonodavstvom koje je na snazi.

3.4.   Posebni proizvodni postupci koji se moraju provesti na određenom zemljopisnom području

Posebne faze proizvodnje: teljenje, uzgoj, klanje i rezanje moraju se provoditi unutar područja.

3.5.   Posebna pravila za rezanje, ribanje, pakiranje itd. proizvoda na koji se odnosi registrirani naziv

—

3.6.   Posebna pravila za označivanje proizvoda na koji se odnosi registrirani naziv

Kako bi se potrošačima pružile preciznije informacije o konačnom proizvodu s obzirom na križanje, na naljepnici se navodi je li meso rezultat križanja u bilo kojoj generaciji.

4.   Sažeta definicija zemljopisnog područja

Zemljopisno područje za uzgoj životinja čije će se meso odabrati za zaštićenu oznaku zemljopisnog podrijetla „Ternera de Extremadura” uključuje okruge navedene u nastavku i njihove odgovarajuće općine:

Alburquerque, Almendralejo, Azuaga, Badajoz, Brozas, Cáceres, Castuera, Coria, Don Benito, Herrera del Duque, Hervás, Jaraíz de la Vera, Jerez de los Caballeros, Logrosán, Llerena, Mérida, Navalmoral de la Mata, Olivenza, Plasencia, Puebla de Alcocer, Trujillo i Valencia de Alcántara.

Meso se prerađuje na zemljopisnom području proizvodnje.

5.   Povezanost sa zemljopisnim područjem

5.1.   Posebnosti zemljopisnog područja

Oko 35 % predmetnog područja prekriveno je grmovima (kao što su bušina, bodljikava žutilovka i vrijes) i šikarom (hrast, hrast plutnjak, portugalski hrast, pirenejski hrast itd.). Ostatak čine površine sa slojem trave prikladne za stoku.

Fauna domaćih životinjskih vrsta koje se mogu pronaći u Extremaduri uglavnom se sastoji od autohtonih pasmina, koje su blisko povezane s okolišem tipičnim za tu regiju (dehesa). Sve vrste, zahvaljujući svojoj izdržljivosti i velikoj sposobnosti prilagodbe teškim uvjetima okoliša, pridonose održavanju i poboljšanju ekosustava tako što gnoje tlo, poboljšavaju kvalitetu pašnjaka i usporavaju širenje šikare. Međutim, treba istaknuti da se u većini stada te pasmine uzgajaju križanjem sa španjolskim mesnim pasminama kako bi se proizvodnja prilagodila trenutačnim tržišnim zahtjevima.

Pasmine koje se upotrebljavaju za proizvodnju teletine „Ternera de Extremadura” na najbolji su se mogući način prilagodile ekstremnim temperaturama i količini padalina jer mogu podnijeti i hladnoću i vrućinu te manjak vode u sušnim razdobljima.

Ekosustav dehese rezultat je ljudskih aktivnosti koje se u šumskim predjelima Sredozemlja provode stoljećima. Tim su sustavom obuhvaćena velika područja Extremadure. Ondje je uzgoj stoke tradicionalno usmjeren na ekstenzivnu proizvodnju u kojoj su životinjske vrste (i domaće i divlje), okoliš i ljudska intervencija oduvijek bili uravnoteženi. Koncept ekstenzifikacije blisko je povezan s upotrebom velikih površina kao pašnjaka za stoku koja se, zahvaljujući izdržljivosti, savršeno prilagodila okolišu. Surova klima i loša kvaliteta tla pogodovale su razvoju stočarstva.

Sustavima dehese svojstvena je upotreba okoliša kao pašnjaka za stoku, s obzirom na to da se travom koja ondje raste zadovoljava velik dio energetskih potreba životinja koje se njome hrane. Travnjaci pridonose većoj opskrbi sustava energetskim resursima, a čini ih raznolika flora bogata jednogodišnjim vrstama koje same rasijavaju sjeme.

Značaj drveća na gospodarstvima u dehesi krije se u raznolikim primjenama i proizvodnim mogućnostima koje okoliš pruža za ljudsko upravljanje sustavom.

Dio dehese koji je prekriven drvećem, s dvije glavne vrste: hrast crnika (Quercus ilex) i hrast plutnjak (Quercus suber) te nekoliko manje zastupljenih vrsta, kao što su portugalski hrast (Quercus lusitanica), pitomi kesten (Castanea sativa) i hrast lužnjak (Quercus robur). Područje pokriveno drvećem izvor je hrane za stoku, kao što su žir, biljke za bršćenje i otpalo lišće, kojima se ona hrani kada nema dovoljno trave.

Najreprezentativnije su vrste grmova bušina (Cistus ladaniferus), zečjak (Sarothamnus scoparius), ljepljivi bušin (Cistus monspeliense) i bodljikava žutilovka (Genista spp.).

Površine travnjaka mogu se klasificirati ovisno o tlu na kojem se nalaze:

| — | pašnjaci na granitnim tlima; |
| --- | --- |

—

pašnjaci na granitnim tlima;

| — | pašnjaci na tlima škriljavca; |
| --- | --- |

—

pašnjaci na tlima škriljavca;

| — | pašnjaci na tlima s tercijarnim i kvartarnim sedimentima; |
| --- | --- |

—

pašnjaci na tlima s tercijarnim i kvartarnim sedimentima;

| — | pašnjaci za obore; |
| --- | --- |

—

pašnjaci za obore;

| — | drugi pašnjaci koji se nalaze u posebnim enklavama, tj. pašnjaci u planinama. |
| --- | --- |

—

drugi pašnjaci koji se nalaze u posebnim enklavama, tj. pašnjaci u planinama.

Trebalo bi napomenuti da osim pašnjaka u ekosustavu dehese nastaju i žir, žitarice (pšenica, ječam, zob, raž i pšenoraž), mahunarke (slanutak, grah itd.), pluto, ogrjevno drvo, ugljen i drugi resursi. Stoga nema sumnje da je u kontekstu zajednice koja se uglavnom bavi poljoprivredom, kao što je Extremadura, dehesa pojava od primarnog gospodarskog značaja, kojim se stvara 45 % konačne poljoprivredne proizvodnje.

Različite su studije (Espejo Diaz, M., García Torres, S., Características específicas y diferenciadoras de las carnes de ganado bovino de las dehesas españolas („Posebna i razlikovna svojstva mesa goveda uzgajanog na španjolskim dehesama”) pokazale da su značajke koje potrošači najčešće traže znatno češće prisutne kod pasmina uzgajanih na dehesama.

5.2.   Posebnosti proizvoda

Studija „Posebna i razlikovna svojstva mesa goveda uzgajanog na španjolskim dehesama” predstavljena je na Međunarodnom simpoziju za označivanje stočarskih proizvoda s dehese, koji se održao u Méridi (Badajoz, Španjolska), publikacija EAAP-a br. 90 iz 1998. Ta je studija pokazala da meso pasmina koje su poznate kao „pasmine s dehese” i uključene su u ZOZP „Ternera de Extremadura” ima posebnu kvalitetu. Komisije sastavljene od kvalificiranih ispitivača i potrošača provele su senzorsko ocjenjivanje kojim se jasno pokazalo da takvo meso ima posebna svojstva koja su iznimno cijenjena.

Stoga se meso obuhvaćeno oznakom „Ternera de Extremadura” smatra visokokvalitetnim proizvodom zahvaljujući senzornim svojstvima mekoće, sočnosti i okusa.

5.3.   Uzročna povezanost zemljopisnog područja i kvalitete ili karakteristika proizvoda (za ZOI) odnosno određene kvalitete, ugleda ili drugih karakteristika proizvoda (za ZOZP)

Suživot različitih pasmina znači da su i stare i nove pasmine, kao i jedinke nastale njihovim križanjem, na Pirenejskom poluotoku priznate kao pasmine Extremadure.

Križanjem pasmine „Blanca Cacereña” s pasminom „Tronco de capa negra” nastale su pasmine „Ganado barroso cacereño” i „Colorada extremeña”, koje su danas vidljive u pasmini „Retinta”. Te su križane pasmine bile vrlo dobro zastupljene na nacionalnim natjecanjima stoke iz 1913. Pasmina je predstavljena kao „Cacereña” 1922., 1926. i 1930., potonje dvije godine u okviru „paradas de Cabestros” te ponovno 1953., 1956. i 1959. Zatim je nestala do 1975., kad je na izložbi predstavljena u pošiljci iz državnog stada. (Sánchez Belda A., Publicaciones de Extensión Agraria, 1984.).

Upućivanja se mogu naći i u svijetu gastronomije te postoje brojni recepti za teletinu u kuhinji Extremadure. Ternera asada al estilo de la Vera (pečena teletina na način Vera) (u kuharici „Cocina Tradicional de la Vera”, José V. Serradilla Muñoz, 1992., 3. izdanje, 1999., Gráficas Romero de Jaraíz de la Vera (Cáceres)); Envueltillos de Ternera (paketići s teletinom) (u kuharici „La cocina día a día, Cocina extremeña”, Ana María Calera, 1987., Plaza y Janes S.A.); Chuletas de vaca a la extremeña (goveđi odresci iz Extremadure) (u knjizi „Gran Enciclopedia de la Cocina”, ABC, 1994., Ediciones Nobel S.A., Madrid), ili Entrecot al modo de Cáceres (odresci entrecôte na način Cáceres) (u knjizi „Cocina Extremeña”, Teclo Villalón i Pedro Plasencia, 1999., Everest).

Upućivanja na našu stoku mogu se pronaći i u dvadesetom stoljeću, na primjer 10. siječnja 1927., kada je osnovano udruženje „Sociedad Productos de la Ganadería Extremeña” za upravljanje budućom klaonicom u Méridi. Još jedno upućivanje može se pronaći nešto kasnije, otprilike 1930., među viškovima proizvoda koji su se prodavali izvan Extremadure. U to se vrijeme meso stoke pojavljivalo na tržištima izvan regije, gdje se prodavalo 62 % ukupne žive mase („Extremadura: la historia”, Archivo Ediciones Extremeñas, S.L., 1997.).

Upućivanje na objavu specifikacije

(članak 6. stavak 1. drugi podstavak Uredbe)

http://www.juntaex.es/filescms/con03/uploaded_files/SectoresTematicos/Agroalimentario/Denominacionesdeorigen/PliegoCondiciones_IGP_TerneraDeExtremadura.pdf

---

(1)  SL L 179, 19.6.2014., str. 17.

---